
NENUKLYSKIM NUO TIKRO LIETUVIŠKO KELIO 


Žmogaus dvasios ūgdymas prasideda tuo momentu, kai 
motina prabyla į savo kūdikį ir tas ima suprasti jos žodžius. 
Vėliau tas darbas pereina į mokyklą, į bažnyčią ir į visą aplin- 
kumą. Yra tvirtinimų, kad žmogaus dvasiai daugiausia nule- 
mia pirmoji mokykla — motinos mokykla. Kokie vaikai išeina 
iš tos mokyklos, tokie lieka per visą gyvenimą. 

Susiprz“tusiam lietuviui turi nuolat rūpėti, kad jaunoji 
lietuviškoji karta būtų dvasiniai nepalaužiama, todėl jis privalo 
jos lietuviškąjį dvasini pajėgumą visomis išgalėmis ugdyti ir 
stiprinti. Jei turi galimybės namie—tai namie, jei mokykloj— 
tai mokykloj, jei bažnyčioj — tai bažnyčioj, žodžiu, visur ir 
visuomet. 

Naudinciausia žmogui, kai jis visur lavinamas toje pačioje 
dvasioje: tuomet jis neiškrypsta. Bus sveikiausia jaunajai lie- 
tuviškai kartai, kai ji augs ta kryptimi, kokia pradėjo motinos 
mokykloj. Čia gavo lietuvišką kalbą ir lietuvišką sąmonę, čia 
gavo krikščioniškos dorovės pagrindus. Visa tai reikia nuolat 
gaivinti ir tvirtinti. Jeigu šiandieną turime įvairiausių iškrypė- 
lių, tai dažniausia dėlto, kad nebuvo lavinami viena kryptimi. 

Suprasdami tai, kovojame už lietuvišką šeimą, už savo 
lietuvišką mokyklą ir turime dėl to kovoti. Šitos mūsų pastan- 
gos negali būti kitataučių peikiamos, o lietuvių turi būti lai- 
komos garbingomis. 

Visame pasaulyje bažnyčia skaitoma stipriausiu auklėjimo 
veiksniu, visur skiriamas jai svarbus vaidmuo. Tik pažiūrėkim, 
kaip lenkai vertina bažnyčios reikšmę savo tautai ir kiek lenkų 
tauta per bažnyčią yra laimėjusi. 

Asmenys nusistatę prieš tikėjimą, visuomet kalbėjo ir kal- 
bės, kad bažnyčia nereikalinga, todėl neverta jos palaikyti, 
priešingai — reikia boikotuoti ir su ja kovoti. Jie turi savo 
ypatingus tikslus, kurie mums svetin i. 


Atsiranda žmonių ir tarp mūsų, kurie įvairiais sumeti- 
mais nėra dideli tikėjimo ir bažnyčios šalininkai. Jie tvirtina, 
kad mūsų krašto dabartinėse sąlygose religingumui ne pake- | 
liui su tautybe. Ypatingai reikėtų boikotuoti, jų nuomone, tas 
bažnyčias, kur nėra lietuvių kalba pamaldų. Nuomone perdėm 
klaidinga. 

Tiesa, mūsų krašto lietuvių gyvenamose vietose bažnyčioj 
pamaldos įvairiai padalytos. Yra vietų, kur šventadieniais pa- 
skaitoma lenkiškai tik evangelija ir pasakoma pamokslas; vie- 
tomis pamaldos pusiau padalytos; vietomis paskaitoma tik 
evangelija lietuviškai, o visos pamaldos lenkiškai. Bet daugelyj 
"bažnyčių nėra lietuviams nė žodžio lietuviškai. Lygybės, pa- 
maldos skirstant, nėra. Grynai lietuviškoj parapijoj, kai tik 
atsiranda būrelis lenkų, tuoj jiems ir įvedama lenkų kalba 
pamaldos, o daugelyj vietų lietuviai, sudarydami žymią para- 
pijos dalį, neturi lietuviškų pamaldų. 

Visai aišku, kad tose vietose, kur yra bažnyčioje lietuvių 
kalba, visi lietuviai turi joj būti. Būtų didelis nusikaltimas savo 
tautai, jeigu lietuvis inteligentas vengtų savo bažnyčios ir savo 
apsilankymu nepalaikytų joje skambančio lietuviško žodžio. 
Inteligento nesilankymas bažnyčioje duotų blogą pavyzdį mūsų 
kaimo broliams, o juk neužmirškim, kad kitataučiai tik ir 
laukia, kad mes užleistume jiems savo bažnyčias. 


Lietuviškas žodis bažnyčioje lietuvių skaitomas šventu, 
liaudis ji brangina. Mūsų krašte liko sąmoningi lietuviai ten, 
kur buvo ir yra bažnyčioj lietuviškas žodis. Turime tat jį pa- 
laikyti ir bendromis jėgomis ginti. 

Kur lietuvių kalbos bažnyčioje nesigirdi, ten nedaug tebėra 
sąmoningų lietuvių ir tos vietos nutautėja. Ten lietuviai kalba 
poterius dažniausia lenkiškai ir savo tautybę nustato pagal 
tikėjimą bei bažnyčioje vartojamą kalbą. Lietuviui tose vietose 
gresia visiškas ištautėjimas. Cia kaltas mūsų liaudies tamsu- 
mas dabar ir praeityje. Patys kaimiečiai nebuvo tautiškai 
apsisprendę, inteligentų vietoj trūko, o jeigu koks buvo, tai 
užsikrėtęs svetima dvasia, šalinosi nuo bažnyčios. Vienintėlis 
sąmoningas darbininkas šiuo atveju buvo kunigas. Kur kunigas 
buvo lietuvis, ten žmonės susiprato, ėmė melstis lietuviškai 
ir pasijuto esą lietuviai. 

Siandieną labai sunku lietuviui ką nors laimėti tose bažny- 
čiose, kur nuo senai lietuviško žodžio nebėra. Tad, ar apsi- 
moka eiti į tokią bažnyčią? 

Liaudis, pripratusi prie tokios tvarkos, — bažnyčion eina. 
Jeigu lietuvis inteligentas jon ir neitų, tai liaudis vis vien, kaip 
ėjo taip eis, o į inteligentą žiūrės su nepasitikėjimu. Vadinasi 
savo susilaikymu nieko nelaimėsime. O ką laimėsime nuėję? 

Mūsų liaudis dar labai vertina religingus žmones ir grei- 
čiau pasitikės tuo, kuris eina bažnyčion. Religingas lietuvis 
inteligentas lengviau galės susiartinti su lietuviška, bet tautiš- 
kai nesusipratusia liaudim ir greičiau ims jai vadovauti. Cia 
taip pat lankydami bažnyčią nieko neprakišime, nes jau viską 
esame prakišę seniau joje nesilankydami, yra tiktai šansų 
laimėti, jei ne šiandien, tai po ilgesnio laiko, tiktai turėsime 
gerų norų ir nepagailėsime darbo, primindami broliui kai- 
miečiui, kad jis melstųsi lietuviškai ir padėdami jo vaikeliams 
išmokti lietuviškai melstis. Kai jaunoji karta išmoks lietuviškos 
maldos ir supras reikalą gimtoje kalboje Dievulį garbinti, tuo- 
met galės ir bažnyčioj pamaldų tvarka pasikeisti. 

Su liūdėsiu turime konstatuoti, kad kartais mūsų inteli- 
gentai, persiėmę bažnyčios boikotavimo idėja, ima boikotuoti 
ir lietuvišką bažnyčią. Nepritinka lietuviui miegoti arba kor- 
toti tuo laiku, kai būna bažnyčioj pamaldos, nepritinka ir 
švaistytis turgavietėj, kai žmonės meldžiasi bažnyčioje ir tai 
lietuviškai. O tačiau taip būna. 

Eikime prieškarinių lietuvių veikėjų pramintu keliu. Jie 
daug kovojo už lietuvių kalbą bažnyčioje ir daug laimėjo. Jie 
neboikotavo bažnyčios, bet ėjo jon kartu su liaudim ir mel- 
dėsi, Tuomet ir mažiau religingi lankė bažnyčias ir kartu su 
paprastomis moterėlėmis giedojo valandas arba rožančių. Jų 
išmėgintas kovos priemonės ir šiandien greičiau duotų pagei- 
daujamų vaisių, negu boikotas ir kova su bažnyčia ir tikėjimu. 

Bedieviai daro katalikiškam jaunimui neteisirgą priekai- 
štą, kad jis pirmon vieton stato tikybą, o tautybę tik antron. 
Tai visiškas melas. Nėra jokio gyvenime reikalo dėl tikybos 
išsižadėti tautybės, ar atvirkščiai, arba kurią nors tų dvasios 
brangenybių statyti aukščiau viena kilos. Katalikui tikyba ir 
tautybė lygiai šventi dalykai, to paties Aukščiausiojo duoti, 
abu gerbtini ir palaikytini. Būdami katalikais, sustipriname savo 
dorovę ir sutaupome daug dvasinių jėgų naudingam darbui, 
kurios palaidam gyvenime veltui žūna. Katalikų mokslas duoda 
galimybės ir filozofiškai suprasti tautybės idėją, o juo gilesnis 
yra dalyko supratimas, juo jis pastovesnis ir tvirtesnis. 

Kai laikas dirbti — dirbkime, kai laikas melstis — mel- 
skimės. Malda mūsų jėgų neišblaškys, priešingai — sukaups, 
sustiprins. Taip tvirtina rimčiausiausi pedagogai, o didieji 
mokslininkai melsdavosi, pradėdami rimtus klausimus svarstyti, 

Mūsų geresnėn ateitin yra vienas kelias — lietuviškas 
kelias. Tačiau tikras lietuviškas kelias yra tas, kuris veda mus 
prie dvasinio tvirtumo, o jis turi būti Kristaus mokslo tiesomis 
grįstas. 


Tautietis. 


J. ČEKAUSKAS 2 NS 
"Gimtajam nameliui. 


Myliu aš savo gimtą namelį, 

Kur pirmą kartą saulę išvydau. 
Cia motinėlė dar kudikėlį 

Mame mokino, jei kuomet klydau. 


Nors jis pakrypęs, stogas šiaudinis, 
Maži langeliai — bočių statytas, 
Bet aš ji myliu, nes jis gimtinis, 
Cia mano pirmos ašaros krito... 


Jo sienos pirmos mane išgirdo, 

Kai dar silpnutis verkiau išlėto. 

Jos mane dengė, kai audros širdo. 
Kiek čia užgęso džiaugsmo saulėto... 


Mane močiutė čia išmokino, 

Kaip reik mylėti gerą Dievulį 

Ir tą žemelę, kurioj augino, 

Kur juodas vargas slėgia užgulęs. 


Todėl aš myliu gimtą namelį, — 
Čia kudikyste mano prabėgo, 
Čia radau savo liudnąją dalį, 
Čionai ir dainą širdis pamėgo... 

Du Garbingi Jubiliatai. 


Šiais metais švenčia savo 25 metų kunigavimo sukaktuves žinomi 
lietuvių visuomenei ir Vilniaus kraštui kunigai: Melagėnų klebonas kun. 
Karolis Gumbaragis ir Dūkšto klebonas kun. Zenonas Butkevičius. 

Jubiliatai ypačiai artimi mums, jaunimui, jaunimo tad pareiga 
tąja proga juos pažinti. i 

Kunigas Karolis Gumbaragis, kilęs iš Ukmergės apskrities, Žemait- 
kiemio valsčiaus, Antatilčių kaimo. Gimė 1885 m. lapkričio mėn. 3 dieną. 
Mokytis pradėjo Žemaitkiemio rusų liaudies mokykloj, vėliau mokėsi 
Ukmergės liaudies ir miesto mokyklose. Baigęs miesto mokyklą išvyko 
į Vilnių, kur, pasimokinęs metus, įstojo kunigų seminarijon ir ją baigė 
1910 metais. 


Kun. Zenonas Butkevičius, Dukšto klebonas, ir kun. Karo'is Gumbaragis, Mielagėnų 
klebonas, kilnios dvasios lietuviai ir dideli jaunimo mylėtojai; šventę šiemet 25 metų 
kunigavimo sukaktuves. LAD 


Tais pačiais metais buvo paskirtas vikaru Dysnos parapijon; po 
pusantrų metų perkeliamas vikariauti Eišiškių parapijon, kur dirbo de- 
šimts mėnesių, o iš čia siunčiamas vikaru Širvintų parapijon. Širvintuose 
„Nikariavo pusantrų metų, iškur buvo perkeltas į Kalvariją prie Vilniaus. 
Čia dirbo dvejus metus. Iš Kalvarijos buvo paskirtas vikarianti į Giedrai- 
čius, kur buvo tik keturius mėnesius. j 

Giedraitiškiai norėjo, kad kunigas Gumbaragis liktų jų parapijos 
klebonu, bet vyskupas paskyrė jį klebonauti į Sužionių parapiją. Sužio- 
nyse klebonavo nuo 1915 ligi 1920 m. Iš Sužionių buvo perkeltas kle- 
bonauti į Giedraičius; čia išbuvo tik dvi dienas, trečią dieną buvo iš- 
vežias suagituotų šlėktų atgal į Sužionis. Tuomet vyskupas Matulevičius 
paskyrė jį klebonu į Lazdūnus, kur buvo nuo 1920 ligi 1925 metų. Iš 
Lazdūnų buvo paskirtas klebonu į Mielagėnų parapiją, kur ligi šiol tebe- 
klebonauja. 

Kaip matome Jubiliatas atliko didelę kelionę, visur šviesdamas 
liaudį, jai tarnaudamas, savęs išsižadėdamas. Toje kelionėje turėjo kar- 
tais pasitenkinimą savo atliktu darbu, kartais nusivylimų ir nemalonumų. 

Nemalonumai prasidėjo dar seminarijoj, kai, padaręs lenkų kalboj 
riktą, gavo metus ilgiau joje būti. Išėjęs iš seminarijos mūrų daug ne- 
malonumų turėjo Eišiškėse, Giedraičiuose, Lazdūnuose ir kitose para- 
pijose, bet kantrios Jubiliatas širdies — visa nugali. 

Didžiausį malonumą jam sudaro bendravimas su liaudimi. Jis 
atsidavęs jai visa širdimi, su kiekvienu praščiokėliu kuo gražiausiai 
apseina, kiekvienam duoda patarimų ir paguodžia, 

Negailėdamas nei rūpesčių nei lėšų išleido nemažą būrį jaunuolių 
į mokslus, Jau keli jų pabaigė aukštąjį mokslą, daugelis studijuoja uni- 
versitete ir mokosi gimnazijoj. Kad ir nuėjo kai kurie jo auklėtiniai ne 
tuo keliu, kuriuo Jubiliatas troško, tačiau tikisi, kad jie dar subręs ir 
bus naudingi žmonės. | 

Jubiliatas aukštos kultūros žmogus, tolerantingas, plačių pažiūrų 

Trokšta žmonėms ir, kiek galėdamas, padeda, kad jie sutvirtėtų 
materialiai. Labiausiai gi jam rūpi dvasinė liaudiės kultūra. Kurioj para- 
pijoj pabuvo, ten pakilo žmonių dorovė, jaunimas ėmė kultūringiau 
linksmintis, be muštynių, be keiksmų. Pats įnešdavo į jaunimo tarpą 
sveiką ir kuo linksmiausią nuotaiką. Jis yra didelis dainų mėgėjas, todėl 
ypatingai jaunimui ir patinka. Pats daug skaito ir ragina kitus skaityti. 
Kur gyveno, visur patiko liaudžiai, visur su ašaromis buvo parapijiečių 
išlydimas. 

Jubiliatas dalyvavo ir dalyvauja lietuviškam darbe. Tai tikras jau- 
nimo dvasios vadas ir žmonių geradaris. 


* 2 * 

Antras brangus mums Jubiliatas — kunigas Zenonas Butkevičius 
gimė Šaulių apskr., Šaukėnų parap., Šukiškių kaime 1876 metais. 

Mokytis pradėjo savo tėviškėje, o vėliau Vilniuje. Iš čia nuvyko 
į Seinus ir įstojo kunigų seminarijon, kurią baigė 1910 metais. 

Išėjęs iš seminarijos gavo vikariauti Vištyčio parapijoj. Iš čia buvo 
perkeltas į Puchalų parapiją prie Lomžos, kur vikariavo trejus metus. 
Iš Puchalų parapijos buvo paskirtas vikariauti Tikocino parapijon, kur 
dirbo penkerius metus. 1919 metais buvo paskirtas klebonu į Borkovo 
parapiją prie Lomžos, kur taip pat dirbo penkerius metus. Iš Borkovo 
buvo perkeltas Gardino apskritin, kur jam pavesta suorganizuoti Per- 
valko parapiją. 1927 metais buvo paskirtas klebonu į Dukštą, kur ligi 
šio] tebeklebonauja. 

Pradedant Vištyčiu, baigiant Dūkštu, kunigas Butkevičius visur pasi- 
žymėjo kaipo pasiaukojęs sumanus ganytojas, pavyzdingas darbininkas. 
Jam esant Višlytyje buvo kilusios riaušės tarp lietuvių ir lenkų. Jubilia- 
tui: pavyko sumaniai nuraminti. Nelengva buvo dirbti ir kitose vietose, 
nelengva organizuoti naują parapiją, nelengva įr dabar dirbti, nors ir 
lietuviškoj parapijoj, turint nemaža kaimynų, kurie stengiasi jo darbus 
trukdyti. Jubiliatas nugali visas kliūtis, visus sunkumus, ne kuo kitu, 
o tik tvirta savo valia, pasiryžimu ir tiesos pamylėjimu. Turėdamas kilnią 
sielą visiems yra malonus, tėviškas, preinamas ne tik liaudžiai bet ir inteli- 
dymų iš visų gyvenimo sričių. Pats šviesus žmogus — nori, kad ir jo 
parapijiečiai būtų šviesūs. Padeda jiems organizuotis, duoda jiems skai- 
tyti naudingų knygų, ragina skaityti latkraščius. Žinomas pamokslininkas, 
gabus technikas, pavyzdingas ūkininkas. Pats įtaisė motorą, kurio pa- 

galba apšviečia elektra bažnyčią ir kleboniją, panaudoja jį grūdams 
malti, malkoms piauti ir t. t. 

Paskutiniuoju laiku pastatė prieš bažnyčią savo rūšies „Aušros 
Vartų“, koplytėlę Sv. Panelei su parašu: „Gailestingumo Motina, Tavo 
apgynimo šaukiamės“. Zmonės lanko ją su malonumu ir meldžiasi, 
prašydami geresnių laikų. 

Jubiliatas pasižymi gera nuotaika ir visuomet kupinas gerų vilčių, 
todėl labai artimas jaunimui ir vaikams, 

Jubiliatas aktyviai dalyvauja lietuviškam gyvenime, pasižymėda- 
mas organizaciniais gabumais. Jo vyriausias tikslas — darovė, šviesa 
ir gerbuvis suvargusių tautiečių. 

3 Jaunimas, įvertindamas garbingų Jubiliatų kilnią asmenybę ir 
jų atliktus Bažnyčios gerovei ir mūsų tautos labui darbus, lenkia prieš 
juos savo galvas ir linki jiems sveikatos, ilgo amžiaus, pasitenkinimo 
savo darbuote ir kuo daugiausia saulėtų jų gyvenime valandų. 
Jaunuolis. 


J. ČEKAUSKAS 
Dukšto piliakalnis. 


Kur vilnys Persvėto į krantus teškena, 

Kur šniokščia gilus ir dumblingas Samanis, — 
Piliakalnis niukso, kurs daugeli mcno, 
Medžiais apaugęs, apgriuvęs, pasenęs . 


Tos rankos senai jau supuvo kapuose, 
Kurios ši pylimą kitados supylė. 

Tik beržai pražilę senov'škai ošia, 
Gal mini piliakalnio praeitį gilią... 


Daug kartų vienuolis mėnuo patekėjo, 
Daug kartų saulutė rausva nusileido. 
Daug vargo mūs broliai čionai iškentėjo. 
Bet šviesi viltis tesišypso ant veido... 


Vai daug, rodos, klaustum piliakalnį seną. 
Bet jis neatsako, sau tūno ramus. 

Tik ošia beržai, kai pietys juos kedena 
Bet jų nesuprantam, nors šneka i mus... 


200 JAUNIMO DRAUGAS 1—8 Nr. 


Naują žemės rušiavimą pradedant. 


Labai dažnai mūsų krašte  musiskundžiama mokesčiais. 
Tiesa, nėra šiais laikais valstybės, kuri mokesčių neimtų, bet vienoj 
valstybėj jie yra neatjaučiami, kitoj gi gyventojams yra nepakenčiami. 
Taip yra todėl, kad ne tik mokesčių didumas sudaro didelius sunku- 
mus gyventojams, bet ir jų neteisingas išskirstymas. Mokesčiai tuomet 
+ yra lengvesni ir mažiau gyventojų atjaučiami, jei jie yra teisingi, jei 
atitinka jų gryną pelną, jei mokėsčių pagrindu yra gyventojų prieigos. 
Iki šiol labiausiai netobulu mokesčiu buvo ir yra mūsų krašte 
žemės mokėstis (podatek gruntowy). Sis mokėstis remiasi dar prieška- 
riniais rusų įstatymais (Tomas V Swod Zakonow). Ji moka dirbamos 
žemės, pievų, ganyklų ir miškų savininkai. Išskirta nuo mokesčių yra val- 
stybinė žeme, žemė po kapinynais ir bažnyčiomis. 

Pagal šį įstatymą žemė yra padalinta tik į 2 rūšis: 

I — dirbama žemė, pievos, sodai ir daržai; 

2 — miškai, pelkiuoti plotai ir ganyklos. 

Pagal šias rūšis tarifa numato mokesčio už vieną dešimtinę | rū- 
šies žemės 1—3 auks. (už 1 ha tik 90,8 sk.—2,73 auks.), II rūšis moka 
nuo.1 dešimtinės 20—£0 sk. (18,3 — 55 sk. už 1 ha). 

Kiekvienas žemės savininkas gavęs mokėjimo lapą (nakaz plat- 
niczy) gali 30 dienų tarpe apeliuoti į aukštesnę instanciją t. y. Iždinės 
Rūmus (Izba Skarbowa). Tam tikslui yra įteikiamas atsišaukimas tai 
pačiai įstaigai, kuri mokestį nustatė, paprastai yra tai |ždinės Įstaiga 
(Urząd Skarbowy). Atsišaukimas reikia įteikti raštu, kuriame reikia 
pažymėti: a) vardas, pavardė ir antrašas, b) nurodyti kokiu atžvilgiu 
šį mokesčio nustatymą laiko neteisingu ir kokio pakeitimo reikalauja, 
c) nurodyti konkretūs priekaištai prieš mokesčio nustatymą, d) patiekti 
argumentų, kurie duotų galimybę įrodyti tvirtinimų teisingumą, e) ape- 
liuojančiojo parašas. 

Jeigu atsišaukimas visoms šioms sąlygoms neatitinka iždinės 
įstaiga kviečia mokantijį 7 dienų tarpe papildyti trūkumus, o jei pa- 
kviestas to neišpildo, atsišaukimas yra atmetamas. 

Taip bendra s bruožais atrodo dabar galiojantis žemės mokesčio 
įstatymas. Cia aiškiai krenta į akis to įstatymo netobulumas, tai yra 
žemės padalinimas tik į 2 rūšis: nėra numatyta žemės derlingumo kla- 
sių, taip kad kartais esti, jog geros ir visai menkos žemės savininkai 
beveik vienodus mokėsčius moka. Todėl valdžia norėdama iš vienos 
pusės gal šį mokestį padaryti teisingesniu, o iš kitos pusės padidinti 
iždo pajamas nutarė žemę suklasifikuoti, surūšiuoti. Tam tikslui jau 
yra išleistas įstatymas ir pradėti prirengiamieji darbai. Nebus rūšiuo- 
jama žemė, kuri randasi po bažnyčiomis, kapinėmis ir geležinkeliais, 
taip pat ir miestų žemė. Pagal žemės išdirbimo rūšis bus dalinama į 
kategorijas, o pagal dirvos derlingumo į klases. Numatoma yra sudaryti 
6 žemės išdirbimo kategorijos, kurios dalinsis į klases. 

| — žemė ariama, daržai ir sodai. Ši kategorija dalinasi į6 klases: 

1) ariama žemė geriausia, kuri turi daug augalinio maisto elementų, 
lengvai dirbama taip, kad galimas yra gilus arimas, gerai praleidžia 
vandenį, bet užtektinai drėgna, vidutinės kultūros sąlygose duoda ge- 
riausį derlių kilniausių augalų (pav. kviečių). 

2) žemė labai gera — panaši į | klase, bet dirva mažiau pralei- 
džia vandenį, mažiau patogi išdirbimui, tinka daržovėms. 

3) dirva gera — panaši į II klasė, tačiau yra tinkama mažesniam 
augalų kiekiui. i 
S žemė vidutiniška. Dirva gera, bet be išdirbimo kultūros gali 
apvilti. | | 

5) žemė menka. Dirva nederlinga, nedaug galima augalų sėjimui 
pasirinkti. 

6) žemė menkiuusia — derlius labai menkas ir tai netikras. 

Taigi į šias klasės dirva bus suskirstyta ir pagal šias klases bus 
nustatytas mokėstis. Bus apskaičiuota kiek kiekvienos kategorijos ir 
Ska žemė duoda gryno pelno ir todėl mokestis bus proporcingas 
pelnui 


II žemės kategoriją subaro pievos. Jos dirva, kaip ir dirbamos že- 
mės skirstoma į klases, 


Praėjusių m. Vytauto Didž. Gim. 8 klasės mokiniai su di rektorium p. M. Šikšniu 
ir klasės auklštoju p. B. Untuliu. Makslo metų gale bemaž visi jų išlaikė Danas 
egzaminus: ir favo atestatus. > 


1) pievos geriausios — kasmet galima piauti 3 žolės, lengvai pra- 
leidžia vandeni, prieinamos, lygios, kuriose galima vartoti pievų pio- 
vimo mašinos, duoda į metus 1 ha—60 centnarų kilniausių žolių. 

2) pievos labai geros — duoda į metus 2 žoles; blogose atmosfe- 
ros sąlygose vandens stovis žemokas arba aukštokas. nupiovus 1 ha 
galima gauti 40 q šieno. 

3) pieva gera — piaunama 2 žolės į metus, tačiau randasi žolės 
menkesnės rūšies. 

4) pieva vidutiniška—žolė piaunama kartą į metus, 1 ha duoda — 
10 centnarų. 

5) pieva menka — bloga žolė, nelygi, perdaug drėgna. 

6) pieva menkiausia — teikia labai menką derlių, randasi daug 
piktžolių, kartais nuodingų. 

III kategorija — ganyklos, padalinta į 6 klases. 

1) ganyklos geriausios — turinčios pakankamai drėgmės, ganymo 
laikas turi būti ne mažesnis negu 5 mėnesiai, dirva prieinama, auga- 
lai geri, 1 ha gali išmaitinti 3—4 karves viso ganymo laikotarpio metu. 


2) ganyklos labai geros — mažesnis dirvos derlius, dregnesnė, 
1 ha gali išmaitinti 3 karves be pridedamb maitinimo. 
3) ganyklos geros — lygios, prieinamos, tačiau apaugusios men- 


kesnėmis žolėmis, gali išmaitinti 1 ha 2 — 3 karves per visą ganymo 
laikotarpį. 

4) ganyklos vidutinės, kurioms reikalingos yra melioracijos, 1 ha 
išmaitina 1 — 2 karvės, randasi jau krūmokšnių ir akmenų. 

5) ganyklos menkos — galima išmaitinti tik 1 karvę, turint 1 ha 
tokių ganyklų. 

6) ganyklos menkiausios — kuriose 1 karvė 1 ha negali rasti sau 
maisto. 

IV kategorija—dirva po atvirais ir uždarytais vandenimis. Suskir- 
styta i 6 klases. Klasės suskirstytos taip pat, kaip ir I kategorijoj. 

V kategorija — miškų žemė, kuri dalinasi į 3 klases. 

1) žemė padengta ąžuolais ir kitais geros rūšies augalais. Dirva— 
juodžemis arba molinė. 

2) žemė, neišskaičiuota nei I nei II klasėj. 

3) dirva, kurioj auga menkos rūšies ir menko prieauglio medžiai. 

VI kategoriją, kuri nesidalina į klasės sudaro: netinkami išdirbi- 
mui smėliai, pelkės, vandens, kuriuose negalima yra žuvininkystė ir pan. 
Ši kategorija visai paliuosuota nuo mokesčių. 

Jeigu taip suskirstytuose žemės rūšyse būtų pravestos melioraci- 
jos, tai klasifikacija nebus keičiama, reiškia dirvos pagerinimas nepa- 
didins mokesčių. Šiai klasifikacijai pravesti prie apskričių yra sudarytos 
klasifikacinės komisijos, kurios pirmininku yra iždinės įstaigos viršinin- 
kas, o nariais Žemės Ūkio ir Finansų Ministerijų, o taip pat Žemės 
Ūkio Rūmų atstovai. Nuo šios komisijos nutarimo galima apeliuoti į 
Vaivadijos klasifikacinę komisiją. Tie rūšiavimo darbai užtrūks porą 
metų, po to bus nustatytas kiekvienos kategorijos ir klasės grynas me- 
tinis pelnas, kuriuo remiantis bus apskaičiuota mokesčių didumas. 

Taip. jog ūkininkai turi stengtis, kad žemė būtų surūšiuota tinka- 
mai ir teisingai, turi prižiūrėti ir tikrinti komisijų darbus, o tuomet bus 
mokestis pakenčiamesnis. l 

Alfas. 


— 


Kiekviena prarasta valanda jaunystėje yra nauja nelaimės proga 


ateityje. 
Napoleonas. 

SODŽIAUS MENO PARODA. 


Niūrūs buvo pirmieji pokariniai metai mūsų krašte. Sodžius ir 
miestas gyveno kas sau. Ypač sodžiuje buvo juntamas alkis lietuviško 
dvasiškę peno, 

Jaunimas ilgą laiką ėjo pats vienas savuoju keliu palaidai. Buvo 
Įvairaus jaūnimo. Vieni žengė traukdami lietuvišką dainą tėvų pramintų 
tradiginiu kęliu, kiti klydo siauraisiais šuntakiais, nešdami smilkalų 
žiupsnį svetimiesiems dievams, treti gi skendo įvairiaus nupuolime 
tvankiose kudrosę. 

Šlyjantis jaunimas reikėjo gelbėti, ištiesti Jam brelišką ranką ir 
nukreipti jis | kūrybinį lietuviškąjį darbą. Šiuo klausimų rimtai susirū- 
pinta. Tada Ir gimė mintis įkūrti tautiškai-katalikišką draugiją, kuri pa- 

Šio būrelio mūsų veikėjų sumanymu ir pastargomis buvo surengta birželio mėn. 

Vilniuje didelė, graži ir reikšminga lietuvių sodžiaus meno paroda. Antroj eilėj sėdi 

šio didelio darbo vairuotai su Liet. Šv. Kazimiero D-jos Moterų skyriaus pirmininke 
p. Z. Stašiene viduryje. 


rūpintų peno dvasiniai išalkusiam, besiblaškančiam, naujų kelių beieš- 
kančiam jaunimui ir vestų jį tiesuoju keliu į tautos ramovę. Taip įsi- 
kūrė Lietuvių Šv. Kazimiero jaunimui auklėti ir globoti draugija. 

Išganinga tautos globėjo vėliava po poros metų suplevėsavo dau- 
gelyje Vilnijos sodžių, glausdama prie savęs lietuvišką jaunimą. 

Atrodo, kad šios draugijos rytas buvo dar tik vakar ar užvakar, 
bet tikrumoje ji susilaukė garbingo pirmojo kryželio, ji šiemet švenčia 
dešimties metų gyvavimo sukaktuves. l 

Stropiosios mūsų moterys, susibūrusios prie šios draugijos mo- 
terų skyriaus, norėdamos paminėti šios draugijos jubiliejų, nusprendė 
suruošti liaudies meno parodą. Savo nusprenpimą su didelių pasisekimų 
įvykdė. 

„ Paroda, kaip jau žinome, įvyko birželio mėn. 10 — 25 d. vienoje 
gražiausių Vilniuje, Vytauto Didžiojo gimnazijos salėje ir gretimose 
klasėse. 

Parodos sumanytoj>, organizatorė ir vyriausia jos vykdytoja buvo 
p. Z. Stašienė, Liet Sv. Kazimiero Draugijos Moterų Skyriaus pirmi- 
ninkė. Mestai jos minčiai pritarė visa visuomenė, o realiu darbu pri- 
sidėjo liaudies mokytojai, skaityklų vedėjai ir kiti Vilniaus krašto švie- 
tėjai. Taip pat daug prisidėjo prie šios parodos rengimo dalis mūsų 
studentų, kurie sunkiausiu (egzamenų) jiems metu, sugebėjo padirbėti 
ištisas naktis ir po keletą ar keliioliką valandų į dieną. 

Parodą lankyti galima buvo kasdien nuo 10 — 6 v. p.p. Parodoje 
buvo budėtojai, kurie teikdavo reikalingų nurodymų ir paaiškinimų. 

Lankytojų kasdien buvo šimtai įvairių luomų ir profesijų, netruko 
jų net iš užsienių. Visi išeidavo patenkinti, sužavėti. Žodžiu, paroda 
praėjo su didžiausiu pasisekimu. 


Viena sodžiaus meno parodos salių. Eksponatų gausumas ir skoningas jų 
išdestymas traukte traukė žiūrovo akį. 


— Paroda, kaip paroda, galvoja ne vienas, kam čia apie ją daug 
kalbėti ar rašyti. 

Tikrumoje yra kitaip. Ši paroda turi ypatingos reikšmės, o ypač 
mums lietuviams, nes iš jos galime daug ko pasimokinti ir todėl pra- 
vartu padaryti nors trumpų išvadų. 

Visų pirma ši paroda, kaipo liaudies meno išdirbinių paroda, buvo 
viena didžiausių ir įdomiausių Vilniuje pokariniais laikais. 

Tiesa, mėgino panašias.parodas surengti ir kitų tautybių žmonės, 
bet jos buvo tiek nuvykusios ir menkos, kad sunku ir lyginti su pastaraja. 

Šioji paroda buvo ne vieno kokio nors valsčiaus ar apskričio, bet 

viso Vilniaus ir Suvalkijos krašto, iš ko galima buvo sudaryti ištisą, 
kokių nors audinių ar mezginių, vienetą su visa jo vystymosi istorija. 

Šią liaudies meno parodą sudarė įvairių rūšių liaudies išdirbiniai, 
kaip kad audiniai, mezginiai, nėriniai, medžio išdirbiniai, molio lipdy- 
niai, žemės ūkio ir namų ruošos įrankiai, muzikos instrumentai, vaikų 
kūriniai ir kiti įdomūs dalykai, bet daugiausia buvo audinių: kilimų, 
lovatiesių, rankšluoščių ir staltiesių. Tie audiniai kaip tik davė progos, 
kad ir tolimam svetimšaliui pažinti lietuvio talentą, meniškąjį jo vysty- 
mąsį ir kurybinės dvasios tobulėjimo raidą. 

Jei kas ir nežinojo mūsų tautos meno praeities, lengvai galėjo bent 
svarbiausius jos etapus pastebėti, kad ir šioje liaudies meno parodoje. 
Toji mūsų tautos meno istorija išrašyta mikliomis lietuvaitės rankomis 
gražiuose audiniuose. 

Štai ant vienos sienos kabo keletas bultų audinių: rankšluoščių, 
staltiesių ir kitų. Vieno jų raštai vaizduoja bėgančios upės bangas, kito— 


Dar vienas gražus sodžiaus meno parodos kampelis prie rankšluoščių piramidės 
dvi lietuvaitės budėtojos. 


ramaus ežero paviršiuj sukeltus bangų ratus, trečio — tylų, slepiningą, 
miglotą, ankstyvą rytą. | 

Tai seniausi ir brangiausi lietuviški raštai, jie vaizduoja tuos laikus 
ir kilę tais laikais, kada lietuvis gyveno švelniosios gamtos prieglob- 
sty, paupiuose, paežerėse, kada dar nebuvo nei kelio, nei sodžiaus nei 
miesto. Bet laikas keitė lietuvio gyvenimo aplinkybes, jis išmoko arti, 
akėti, augalus auginti. Atvaizdavo lietuvaitė ir tą laikotarpį savo audi- 
niuose vadinamais akėčių ir grėblio raštais, kokių parodoje matėme 
gana daug iš įvairių vietų. 

Lietuvis, bedirbdamas savo laukus, turėjo išvesti rubežius, skirti 
Juos nuo kaimynų, turėjo savo laukus ginti nuo priešu, kovoti, laimeti. 

Kaip gi vaizduoja lietuvaitė savo raštuose šiuos laikus? Šį laikotarpį 
vaizduojančių audinių parodoje matėme daugiausia, tai visi raštai vadi- 
nami rutuliniai, skrituliniai ir kvadratai. Šiuos laikus vaizduoja ir spal- 
vomis. Raudona spalva reiškia žiaurius karus, kraujo liejimą, gaisrus, 
juoda --pralaimėtas kovas, žalia—laimėtas. 

Vėlesnieji laikai atnešė didelę bažnyčios įtaką visam mūsų gyve- 
nimui. Kad taip buvo, patvirtina ir audiniai įvairiais religinių motyvų, 
kaip tarės, kryžių ir net statulėlių raštais. 

iuos mūsų XX amžiaus laikus charakterizuoja dvi aiškios žymės: 
nationalizmas ir krizis.! 

Sugeba lietuvaitė savo audiniuose atvaizduoti ir šiuos laikus, Sa- 
vąjį tautiškumų vaizduoja jinai tautiniais ženklais: Gedimino stulpais, 
dviskersiniais kryžiais, tautinėmis spalvomis ir net himno žodžiais. Pasaulinį 
gi krizį ir sunkius lietuvio kovos del savosios kultūros, del gimtojo žodžio 
mokykloje ir bažnyčioje laikus vaizduoja lietuvaitė kontrastiniais kry- 
žiais, didžiuliais ašarų rutuliais, kreivais takeliais ir nulinkusiomis medžių 
šakutėmis. 

Šis audinių raštų vystymasis rodo, kad mūsų seselių kuriamas me- 
nas nestovi vietoje, o eina su gyvenimu, kad mūsų tautiečiai, gyveną 
nors ir tolimos provincijos už kampiuose plaukia su gyvenimo tekme, 
neiškreipdami savosios kūrybos iš protėvių vėžių. 

Matome, kad ir dažnos mūsų padangėje audros ir šiurkščios jų ban- 
gos nepalaužė kūrybinės mūsų tautiečių dvasios, kad atsparūs esame sve- 
timybėms, ištvermingi dvasinėse kovose ir turime todėl vilčių jas laimėti. 

i paroda taip pat paakino, kad ieškodami naujų kūrybai motyvų, 
suklystame ir ne visada mokame atskirti svetimybės ir tuomi krypsta- 
me nuo kūrybinio kelio. 

Šioje srityje darome dvi pagrindines klaidas ir tautines nuodemes: 
1) pradedame bėgti toliau nuo senųjų raštų, 2) imdami naujus motivus 
per maža turime kritiškumo. Neklausiam ar tai savas, ar svetimas mo- 
tyvas ar raštas. | 

l šią antrą klaidą daugiausia įveda mus miestiečiai, gamindami 
fabrikuose įvairių raštų, reginių, piešinių. 

Juk ne visa gražu, kas yra iš miesto. Daugiau mieste yra šlykštu- 
mo, sugedimo ir puvenų, negu sodžiuj. | 

Pasidėjus kokį nors miesto kilimą, kilimėlį, kunigišką kapą ar 
ornatų nukopijuoti nuo jo raštą ir išausti, nedidelis tai daiktas ir visai 
bevertis. Tame rašto vogime nebus nei kūrybos, nei meno. 

Mergaitės be to dar privalėtų atsiminti, kad ne šilkuose ne medvil- 
nėse glūdi audinio grožis, bet linuose, kanapėse. vilnose ir jų suderi- 
nimuose. Todėl privalome vengti pirkimų, o gaminti viską namie, net- 
gi namie dažyti žolėmis, šaknimis ar žievėmis. Tik tokie raštai Ir audi- 
niai buvo vertinami, noriai perkami ir tik tokie bus noriau priimami 
į ateinančią parodą. 

Bendrai tenka pasakyti, kad šioje parodoje mergaitės nepasiekia- 
mai viršijo vyrus savo išdirbiniais. Tiesa, netrūko vyrų gražių ir išdirbi- 
nių, kaip pav.: smutkelių, tabokinių, vyčių, smuikų, gitarų, armonikų, 
pipkių, bet skaičiumi neprilygo moterims. Tad vyrams palieka išlyginti 
tas apsileidimas bent nešiojant mergaičių išdirbinius, ypač kaklaraiščius 
ir juostas, vietoj odinių diržų ir pirktinių kaklaraiščių. 

Kas gi šioje parodoje buvo gražiausio, įdomiausio? — klausia vie- 
nas kitą. 


1-8 Nr. Šai JAUNIMO DRAUGAŠ || A 


as = 


Parodoje visi senieji raštai buvo labai gražūs ir nė vienas nepra- 
lenkia kito. 

Kas ištikro buvo vertingiausia meno ir kūrybos atžvilgiu, įvertins 
speciali komisija, kuri jau daug padarė šioje srityje ir žada neužilgo 
paskelbti vertinimų davinius. 

Iš naujesniojo tipo raštų daugeliui lankytojų patiko išaustas ant 
rankšluoščio tautos himnas. Šio audinio kūrėja ir savininkė yra Agota 
Bernatavičiūtė (Varėnos valsč.). 

Iš drožinių po dailininko Daugelevičiaus, visiems patiko p. Juozo 
Paluševičiaus (Švenčionių valsč.) išdirbiniai. Iš plokščiųjų drožinių berods 
visus pralenkė A. Baguševičius (Rimšės valsč.). 

Žodžiu, vieniems patiko šie, kitiems anie dalykai. Noriai buvo 
perkami visi eksponatai, liko neparduoti tik tie, kurių kainos buvo per 
aukštos. 

Atrodo, kad ir rengėjai ir lankyto'ai yra nuomonės, jog neužilgo 
reikėtų surengti kitą parodą ir tuomi dar kartą įrodyti, kad tie gražūs 
audiniai, mezginiai ir kiti meno kūriniai, kuriuos savinasi svetimieji ir 
giriasi jais kaipo savais, yra ne jų, bet Vilniaus krašto lietuviškojo jau- 
nimo, kuris per pirmąjį dešimtimetį surado tikrąjį lietuviškąjį kelią ir 
juo žygiuoja, siekdamas geresnio rytojaus sau ir savajai tautai. 

A Rimšaitis, 

VI. DIEMEDYS. 
Valio, dalgele! 


Pasipustę žvangų dalgi, 
mes pripiausim šieno daugel. 

— Ei! valio, valio, dalgele! 
Virs kiekvieną giedrą rytą 
pradalgiai ant vienas kito. 

— Ei! valio, valio, dalgele! 
Mergužėlė lauknešėlių 
neš mums ankstų rytmetelį. 

— Ei! valio, valio, dalgele! 
Prakaitas per skruosta ritas, 
pradalgys jau išvarytas. 

— Ei! valio dolio, dalgele! 
Pasipustę žvangų dalgi, 
mes pripiausim šieno daugel. 

— Ei! valio, valio, palgele 

DVARŲ LIEKANOSE. 


Apie Padvarės kaimą įvairū įvairiai pasakoja. Tačiau su senesniųjų 
pasakojimais negalima prasilenkti. O žilgalvių senelių sodžiuje netrūk- 
sta. Vieni jų apdovanoję jaunesniuosius skaitlingais padavimais ir skam- 
bančiomis dainomis, jau nukeliavo i amžino atilsio vietą Aszevos kapi- 
nynan, kiti dar ir šiandieną lazdutė pasiramsčiodami poiina vietos 
tarme savo anūkams garsiąją senovę. Daugeliui jų jau ir žodžių pri- 
trūkę, tad tik galvomis belinguoja, kaip galingieji girių ąžuolai savo 
viršūnėmis, jausdami netolimus kirtėjo žingsnius ir piūklo žvangėjimą. 

Vienas tokių senelių Adomas, senai palydėjęs amžinan gyveniman 
savo ištikimąją Jevutę, sūnus ir dukteris, gyvena prišlijęs prie anūkų, 
nekantriai skaito greitai, it sriaunios upės vandenys bėgančius metus 
iržlaukia, kada jo amžius bus 100. Jis daug gyvenęs, daug girdėjęs, 
daug matęs. Tolimasai Sibiras su savo šalčiais kabojo jo viršugalvyje. 
Stebisi padvariečiai, kad Adomas taip ilgaig yvena. Seniausias visoj pa- 
rapijoj. Kur ten! Daugelis kalba, už jį senesnio nėsą net pasaulyje. Dar 
ir šiandieną kartkartėmis, kad išvaro pievoje pradalgį, net akį veria: 
tarsi jaunos bet įgudusios audėjos grakščiomis rankytėmis išausta ber- 
neliui dovanom juosta. 

O Andriukonių Julė! Juk ir ji save skaito tik penketu metų jau- 
nesne 'už Zemaitukų Adomą. Kaimo jaunimas juos abu nori net į poras 
suvesti, bet Julė nesutinka turėti už save senesnį vyrą; sako, jai pa- 
kaksią jaunų dar su vos praskalusia barzda ir ūsais vaikinų, kara, girdi, 
trijomis vaikščiojanti obelis. 

Adomas piršėjų tauzijimams a gs o savo balta galva ir tiek. 

Kelių dešimtų gyvanamųjų trobų užkampiuose yra ir daugiau žilo- 
galvių senelių, bet jų visų BE tarsi žvaigždė ir mėnulis Andriuko- 


nytė ir Žemaitukas. 


* * 
* 


Šventadienio vakaras. 

Jaunimas susirinkęs prie skaityklos kalbasi, juokauja ir dainuoja. 

Vaikai skaityklos kieme žaidžia „barzdą“. 

Julė ir Adomas sėdi ant apversto ties šuliniu lovio. Linguoja gal- 
vomis. Šnekučiuojasi vos girdimai, it dvi pavargusios bitės. 

Per jaunimo būrį prabėga kuždėsio garsai. 

— Adomuti, papasakok mums ką nors iš praeities metų, pasi- 
girsta kažkurios merginų plonas balselis. 

— Matai, vaikuti, mielai paporinčiau, bet liežuvis jau nebeslidus. 

— Palaukite, įsikiša į kalbą skaityklos vedėja panelė Onytė, at- 
nešiu seneliui giros. 

Taria ir dingsta tarpduryje. 

Adomas jau nekažkaip primatydamas sučiopsi, sužibina akis ir jau 
besirengia ką tai tarti... Išbėga panelė Onytė. Įdėda jam rankon stik- 
linę. Ir lygiai kaip pirmiau šypsodamosi taria: | 

— Išgerkite. 

Adomas pakelia stiklinę prie lūpų ir lėtai — gurkšnys po gurkš- 
nio— ištraukia ar tai girą ar savadarbi alų. Nubraukia rankove pamir- 
kytą ūsą, kilsteria nuo lovio ir virpančiu, bet stipriu balsu padėkoja 
panelei Onytei už gėrala. 

Atsikosėjo. 

Na, ir pradėjo porinti, 

Kai jis dar pusberniu nešiojo sukilėliams prie Dubičių maistą ir 
žinias apie priešą. Kaip besislapstydamas imdavęs meškerę, kad su- 
klaidintų rusų kareivius, būk meškeriojąs. Kaip surakintą jo tėvą kažkur 
išvežė. Akys jam žibėjo litidėsio ašara, o galugerklyje graužė, it pa- 
siutęs šuo, kartėlis, kurio nei išspiauti, nei nuryti nepajėgė. Gerokai 
valandai praslinkus nutilo. Visi klausėsi ir laukė, gal Adomutis dar ką 


nors pasakys... 


* * 
* 


Tarp tvorų sumirgėjo žalios studentų kepuraitės. 
Suskambėjo dviračių skambučiai, 
Visų dėmėsys ir akys nukrypo į kitą puse. 


Vai linksma, gera Lietuvos laukuose, kai piovėjėliai, eilėn sustoję užtraukia dainą, 
ką dangun skrieja ir neša džiaugsmą lietuvio artojo, kad rugių pėdais laukus 
nuklojo... 


—— 00 — ii i a ———— — A a M, -————————— 
—— — -——= 


Iš abiejų pusių pasipylė: 

— Labas vakaras! Labas vakaras! 

Du dviračiu sustojo kieme. 

Du studentu pasisveikino su panele skaityklos vedėja, su visu 
kaimo jaunimu, seniais ir vaikais. 

Vienas atvykusių prabilo: 

— Ot, gal kas tamstų moka daug dainų ir pasakų? Mums svarbu jos 
užrašyti ir išspausdinti, o jau išspausdintas paskleisti po visą pasaulį, 
kad visi ir visur žinotų, jog ir mūsų tauta savąja kūryba kitų tautų 
tarpe užima jai priklausomą vietą, lygią su pirmosiomis, 'o už kaiku- 
rias net aukštesne ir garbingesnę. Visi gerai suprantame, kad liaudies 
kūryba yra visakiariopų kūrybų vainikas, kad tiktai viena liaudis leidžia 
išbujoti sveikai tautai, kad tik liaudis neišsemiamų turtų šaltinis... 

Nutilo. 

Visi atidžiai klausėsi. 

Ret maža kas jo žodžius tinkamai suprato. 

O įvertino gal tik viena panelė Onytė. 

— Gal jaunimas mums ką nors padainuotų, prabilo kalbėjusio 
draugas. 

Čia pasisuko panelė Onytė: 

— Dainuokit gi ką nors ponams. Jie iš toli pas jus atkeliavo, 
net iš Vilniaus. 

Jaunimas susispaudė. 

Pasižvalgė. 

Ir suskambėjo: 

„Sudrengs drengi drengužėlė, 
sutems tamsi naktužėlė: 

kur aš nukeliausiu, 

nakvynėlę gausiu... 

Ir dainavo ilgai. 

Ir kartojo dainos aidą platieji miškai. 

Gale sodžiaus pasigirdo armoniko griežiama „Ant kalno karklai 
siūbavo“ melodija. 

Ir žaksėdamas instrumentu muzikantas sukosi kieme. 

— Į skaityklą! Šokti!—Pradėjo kai kas šaukti. 

— Ne. Geriau tegul šiandieną skyrius padaro susirinkimą. Svečiai 
ką nors pakalbės. 

Panelės vedėjos paklausė visi. Tučtuojau sugužėjo į skaityklą. 
Vienas studentų pasiliko kieme su vaikučiais, antras nuėjo į susirin- 
kimą, kuris buvo įdomiausias kada nors buvusių. 

Kieme vaikai ėjo darželių, dainavo daineles, kurių juos panelė 
skaityklos vedėja išmokė. Jie savo „koncertą“ pradėjo ir baigė dainele 
„Lėk, sakalėli“. Ypatingai pasižymėjo mažytė 8 metų solistė — Marytė 
Akstinaitė, kuriai studentas davė daugiausia saldainių. Kiti vaikai, jai 
pavydėdami, net balsu šaukė: 

— Ponuli, o kodėl mums maža? 

— Kai mokėsite taip gražiai dainuoti, tai ir jūs gausite daugizu 
už ją, paaiškino vaikučiams studentas. | 

+ * 
* 

Nakties prieblanda išskirstė visus po šiaudines pastoges. 

Po kelių dienų du studentu paliko Padvarės sodžių. Daug įspū- 
džių ir medžiagos išsiveže juodu iš ten į tolimą Vilnių... Padvariečiai 
juos ilgai minėjo. 

A. Lapaitis. 

Tėvynės meilė yra pirmoji kulturingo žmogaus dorybė. 
Napoleonas. 

VL. DIEMEDYS 
Daina apie rusvąjį vanagą. 


7. 
Iš gžuolo aukštos viršūnės, iš drėvės 
pakilo vanagas rusvas i platųjį erdvyną. 
Sparnai pagavo vėją. Aštriuosius iškėtė nagus. Akys smailios. 
Paliko žmoną. Vaikučius. Paliko šeimyną. 


Karalius vienas jis tarp žemės ir tarp debesyno. 
Jo viena nežavi lakštingalos saldi giesmė. 
Giesmė nei jo, nei žmonos, nei vaikų nemaitina. 
Kalena snapą. Raito nagus. Ir žiūri, kas dedasi miške 


Pamatė. Krito. Iš karvelių būrio 
plunksnų pakilo debesys. 
Šušvilpė vėjas. Ir štai jis — 
— karalius — savo grobi turi. 


2 
Kaip žaibas ankstyvą pavasario metą, 
beskirstydamas oro bangas, 
pakyla i aukštį. Ąžuolą pamato. 
Pamato žmoną. Pamato vaikus. 


Pažvelgia i tekanti kvaują karvelio. 
I tuos jau negyvus lašus. 
Jam niekis, kad kuosos, kad žvirbliai jį veja. 
— Jis lekia didingas. Jis lekia drąsus. 


54 
Sparnų savyjų vėju visus pavaišina. 
Prašvilpia pro ąžuolo — galiūno šakas, 


Sparnais apglėbia lizdą. Apglėbia šeimyna. 
Vaišina karveliena žmoną. Vaišina vaikus. 


Nuslopinus alkį šeimyna suminga. 
Tik vanagas rusvasai mėto žaibus akimis. 
Jisai nenurimsta. Nesotus dar vis. 
Nes jo geiduliai, kaip jisai galingi. 


RRA 

Limpamosios ligos. 


Kiekvien.s žmogus siekia ir stengiasi kuo ilgiau išgyventi. Visiems 
žinoma, kad ilgo gyvenimo pegrindu yra sveikata, o jo priešu įvairios 
ligos ir nenormalus gyvenimas. 

Yra ligų, kurios ateina nelaukiamos, nuo kurių sunku ir apsiginti, 
bet nemaža yra ligų, kurių lengvai galime išvengti, jei tik prisilaikysime 
tam tikrų higienos dėsnių. 

Labai pavojingos žmogaus sveikatai yra limpamosios ligos, ypač 
vasaros metu, kada jos turi daugybę įv.irių platintojų, išnešiotojų. 

Limpamosios ligos plinta bakterijų arba mikrobų pagalba. Bakte- 
rijos yra tai labai maži gyvulėliai, matomi vien pro mikroskopą. Bakte- 
rijos prilimpa prie dulkių, o paskui su jomis pakyla į orą. Bakterijos, 
kaip ir visi gyvi padarai, auga, veisiasi, daugėja ir nyksta. Daugelis 
bakterijų labai sparčiai veisiasi patekę į žmogaus kūną, kitos gi bakte- 
rijos gali gyventi ir veistis vandenyje, maisto medžiagoje, žemėje ir 
įvairiose nešvarumuose. Iš ten dažnai patenka į sveiko žmogaus kūną. 
Kaikuriomis ligomis, kaip pav. choliera, vidurių šiltine apserga žmonės 
begerdami nevirintą vandenį, nes tų ligų bakterijos gyvena vandenyje. 
Pas mus labai yra paplitę džiovos bakterijos ir pati liga, todėl kiek 
nuodugniau susipažinkim su ja. 

Džiovos bakterijos patenka į žmogaus organizmą su dulkėmis arba 
su smulkutėmis džiovininko seilių dalelytėmis, kurias ligonis ištaška 
kalbėdamas ar kosėdamas. 

Be to, šia liga apsikrečia gerdami nevirintą, džiova sergančių 
karvių pieną arba valgydami džiova sirgusių gyvulių mėsą. 

Džiova mėgsta gyventi ten, kur yra daugiau skurdo vargo ir ne- 
švarumų. Džiova yra baisi liga, nes nuo jos miršta septinta dalis žmo- 
nijos. 

Žmogus pradedąs sirgti džiova, ima kosėti, truputį karščiuoti, ne- 
galuoti. Spėja įvairias ligas, pagaliau, dažniausia pavėluotai, įsitikina, 
kad tai džiova. Zmogus, sergąs džiova, prie darbo greit nuvargsta, 
vaikščiodamas dūsta, naktimis ir vakarais muša ligonį prakaitas ir pa- 
galiau pradeda rodytis spiaudaluose kraujo žymės. 

Jei žmogus iš prigimities turi stiprų kūną ir jei liga nepertoli nuėjo, 
gali dar pagyti. Svarbiausios priemonės džiovai gydyti yra šios: visada 
reikia būti tyram ore ir giliai kvėpuoti, būti visai ramiam, nepersiimti 
nei dideliais, nei mažais dalykais ar nuotykiais, maitintis geru ir sveiku 
maistu, susilaikyti nuo labai sunkių kūno ar proto darbų. 

Norint išsisaugoti džiovos, reikia negyventi su džiovininkais, ypač 
vengti tokių ligonių, kurie nešvariai laikosi pav. spiaudo ant grindų, 
vartoja tuos pačius indus valgyti ir gerti. Bet būna ir priešingai. Pasitaiko 
žmonių, kurie gyvena visą amžių su džiovininkais ir patys ta liga ne- 
suserga. 

Zmogus savo kūne turi daug kovotojų su bakterijomis. Nemaža 
žūva bakterijų nuo maistą virškinamųjų sulčių, daug jų sunaikina bal- 
tieji kraujo rutuliukai. | 

Limpamomis ligomis dažniau apserga silpnos sveikatos žmonės 
ir tie, kurie geria įvairius svaiginamuosius gėralus. 

Turime žinoti, kad įvairus svaigalai naikina baltuosius kraujo rutu- 
liukus, kurie, kaip tik reikalingi kovai su įvairiomis bakterijomis, 


o pu 

Zmogus, apsikrėtes limpamaja liga, ne tuoj suserga. Praeina kai- 
kada gerokai laiko, kol kūne privysta bakterijų ir jų pagamintų. nuodų. 
Ligos metu baltieji kraujo rutuliukai kovoja su bakterijomis. Žmogaus 
likimas priklauso nuo tos kovos. Jei nugali baltieji kraujo rutuliukai, 
žmogus pasveiksta, jei bakterijos — miršta. 

Limpamosiomis ligomis žmogus, paprastai serga tik kartą, nes sirgusio 
žmogaus kraujuje lieka tam tikrų nuodų, kurie naikina tos ligos bakterijas. 

Limpamasias ligas išnešioja įvairūs vabž. žiai ir gyviai. Pavyzdžiui 
muses gali apkrėsti džiova, trachoma, raupais, chaliera, vidurių šiltine ir 
kitomis ligomis. Utėlės — beriamąja šiltine, maru. Blusos—vidurių šil- 
tine, blakės— įvairiomis ligomis. Skruzdėlės išnešioja šiltine, drugio ligą 
ir įvairias odos ligas. Taip pat nemaža ligų išnešioja prusokai, uodai, 
erkės, drabužinės utėlės, pagaliau ir pinigai. 

Dabar žinodami limpamųjų ligų priežastis ir jų plitimo būdą, pa- 
sistenkime nuo jų apsisaugoti. Daug kas sako, girdi, kad turėčiau pinigų, 
galėčiau prieiti prie daktaro, tai ir būčiau sveikas. Dalinai tiesa, bet 
atminkim, kad pas gydytoją eina jau ligonis, o mes turime rūpintis, 
kad neapsirgtume. 

Kas gi daryti? 

Visų pirma privalome kuo švariausiai gyventi. Turime vengti blusų, 
musių, utelių ir kitų kenksmingų gyvių. Todėl, kad tu gyvių nebūtų, 
visų pirma turime kovoti su dulkėmis kambariuose. Kzembarys reikia 
šluoti šlapia ar bent drėgna šluota ar šepečių, prieš šluojant, asloje pa- 
barstyti drėgnų drožlių. Nors kartą į savaitę plauti grindis ir bent porą 
kartų į metus plauti ar baltinti sienas. 

Statant namus, reikia statyti taip, kad langai būtų į pietus, kad 
į kambarius patektų daug saulės, spindulių. Kur neįeina saulės spin- 
duliai, ten privalo lankytis daktaras — sako italų priežodis. Kambariai 
reikia dažnai vėdinti, laikyti atidarius langus ar duris. Daug sveikiau 
miegoti, kad ir šaltesniam kambaryje, bet tyram ore. 

Ypatingai turime žiūrėti švaros, nes kur švaru daug geriau ir 
smagiau gyventi, 

Lankant ligonis irgi turime prisilaikyti tam tikrų taisyklių. Atėjus 
pas ligoni, ypač kada nežinom. kuo serga. negalima su juo sveikintis, 
tuo labiau bučiuotis, ką labai dažnai daro moterys. Negalima liesti 
jo rūbai ar kokie nors daiktai, negalima valgyti jo valgis. Esant 
pas ligoni, reikia kvėpuoti nosimi, o ne gerkle. Kvėpuodami gerkle 
įtraukiame į plaučius daugybę dulkių ir jose esančias bakterijas. Grįžus 
nuo ligonio patartina su muilu nusiprausti rankas ir veidą, o šaltu van- 
deniu išplauti burną. 

Kovodami su limpamosiomis ligomis, turime kovoti ir su jų platinto- 
jais įvairiais gyviais, pirmoje eilėje su musėmis. Dar pavasarį turime 
išvešti visokius šiukšlynus kuo toliau nuo namų, nes musės daugiausia 
deda kiaušinius į šiukšlynus, kur po 10 dienų išsirita naujos musės. 

Reikia saugotis, kad musės nepatektų į kambarius, kur ver- 
dama valgiai. Valgomuosius daiktus reikia laikyti uždarius, kad musės 
neapkrėstų bakterijomis. 

Blusos ir pačios išnyks, jei kas savaitė mainysime potalines, plau- 
sime grindis, mainysime bent kas mėnuo šiaudus ir neleisime kam- 
barin šunų. 

Blakes galime išnaikinti tik karštu Sade nilo arba žibalu ir ter- 
pentinu, 

Prusokus lengvai galime išnaikinti buraksu arba virintu vandeniu. 

Šie įvairūs gyviai netik užkrečia įvairiomis ligomis, bet dargi trukdo 
žmogui ramiai pailsėti po sunkių vasaros darbų. Zmogus be poilsio kitą 
dieną jau menkesnis darbininkas, todėl visais būdais privalome kovoti 
su tais gyviais ir nugalėti juos, nes kitaip jie nugalės mus, apkrėsdami 
limpamosiomis ligomis. 

Ligos, kaip žinome, naikina sveikatą ir be laiko varo į kapus. 

Kiekvienas žmogus, o ypač jaunimas turi būti sveikas, stiprus ir 
atsparus įvairioms ligoms, nes tik sveikiame kūne — sveika dvasia. 


Stovyklavom ir keliavom! 


Galinga vasaros banga prisiartino. Džiaugsmo bangomis sutvaksėjo 
visų širdys. Kiekvienas su šypsena sveikina keleivės vasaros žingsnius, 
jos malonumus ir vylius.. 

Vasara atnešė daug dovanų ir netikėtumų. Miesto žmonės, moki- 
niai, studentai po sunkaus mokslo metų darbo apleidžia trūkšmingą, 
dulkėtą miestą ir vyksta į sodžių pasilsėti, daugiau ateinantiems me- 
tams jėgų įsigyti. 

Skautai, būdami gamtos graugai, sulaukę vasaros atostogų, vyksta 
į stovyklas, kur visas, metų bėgyje įgytas, teoretinės žinias mėgina pri- 
taikinti praktikoje. 

Kai kam atrodo, kad stovykla yra poilsio, pasilinksminimo ar tin- 
giniavimo vieta. Taip mano tik tie, kurie nebuvo stovykloje ir nežino 
skautiško gyvenimo papročių. 

Tik įsivaizdinkime sau mišką, kuriame stovi eilės namukų— pala- 
pinių. Aplink juos gražiai žaliuojančios gėlės, toliau plėvėsuojanti tris- 
palvė ar skautiška vėliava, ąžuolinių lapų vainiku papuoštas kryžius, 
Gedimino pilis, skautiškais ženklais papuoštas stalas, o šiaip visur ap- 
link tvarka, švarumas. 

Argi maža reikia įdėti darbo tokiam susitvarkymui. Be to skautai 
stovykloje turi ir šiaip daug darbo 

Keliasi skautai 6 val., tuojau prausiasi, maudosi, gimnastikuojasi, 
paskui bendrai visa draugovė maldžiasi ir tik dabar pusryčiauja pačių 
pasigamintus pusryčius. Dienos darbas pradedamas 8 val, ryto vėliavos 
pakėlimu, kur giedamas tautos himnasir primenamas skautiškas šūkis: 
„Būdėk“ t. y. būk visada ir viskam pasiruošęs. 

Vėliavą pakėlus, skautai atlieka įvairius darbus ir pratimus skilty- 
se ar draugovėje: mokosi signalizavimo, topografijos, kraštotyros, mokosi 
dainuoti, teikia pagalba artimiesiems, jei ji yra reikalinga. 

Skautai daug kam patarnauja, padeda, kad taip yra, nemanau šioje 
vietoje aiškinti ir įrodinėti, priminsiu tik vieną dalykėlį, būtent: šiemet 
per Sekminių šventes Kalvarijoje ir mieste suteikta virš 400 patarnavimų 
maldininkams. Tai rodo skautų vedamos užrašų knygutės. 

Kalbant apie stovyklą, reikia pasakyti, kad ji yra vienu įdomiausių 
skautiško gyvenimo momentų. Stovykla yra visų skautiškų darbų, tra- 
dicijų ir papročių vainikas: laužai, aliarmai, mankštos, varžytinės del 

pirmenybių ne tik lavina jaunuolių kūną, bet ir dvasiai duoda daug 
sveiko peno. 

Sekmadieniais suliepsnoja didžiuliai bendri laužai. Laužas primena 
skautams žilos senovės romuvą, su jos amžina ugnim ir kriviais, sti- 
prina skautuose taurų karžygiškumą ir pasišventimą. 

Tinkamai sudegintas laužas palieka jaunuolio sieloje jaudinantį įspūdį, 
atlikdamas reikšmingą auklėjimo dalį stovykloje. 

Laužų programos pasižiūrėti prisirenka nemaža žmonių iš mieste- 
lių ir artimesniųją sodžių. Įdomios dainos, vaidinimai, pasikalbėjimai 
patraukia daug žmonių, kurie iki vidurnakčio mielai pasilieka prie laužo. 


Eyy 


Lietuvių skautų Gedimino draugovė Valakumpės miškuose stovyklauna. 
Kiek džiaugsmo skautų stovykloj, tik tas težino, kas buvo skautas ir. 
stovyklavo. 


Šiemet lietuvių draugovei nepavyko įgyvendenti numatytas ir per 
visus metus suruoštas planas, kadangi negauta leidimo vykti ir surengti 
stovyklą ten, kur norėta, bet liepta stovyklauti Valakumpės miške kartu 
su lenku draugovėmis. Stovykla buvo numatyta surengti prie Kaltinėnų 
ežero.15 dienų, o kitą dalį mėnesio būtų keliavę, klajoję po Švenčio- 
nių kraštą, bet lenkų skautų vadovybė kitaip įvertino mūsų draugovę. 

iais metais stovyklavo 24 skautai, susiskirstę į tris skiltis: Genių, 
Sakalų ir Elnių, o daugelis del svarbių priežaščių negalėjo dalyvauti. Šioj 
stovykloj atlikta visa eilė svarbių dalykų. Surengta egzaminai į II|-jį 
laipsnį, pasiruošta II-jam laipsniui, įsigyta skautiškų įvairių specia- 
lybių ir t. t. Buvo daug kreipiama dėmėsio į patį stovyklos sutvarky- 
mą ir vedimą, kad ateinantiems metams galėtų gauti aukštesnį laipsnį, 
katagoriją. Tai įvertina specijali komisija ir stovyklų vizitatoriai. 

Po stovyklos Valakumpės miške, kuri tęsėsi 10 dienų, skautai 
aplankė Vilniaus kraštą, pasiekdami net Naručio ežerą ir grįžo Vilniun. 
Bendrai imant šių metų stovykla atnešė draugovei daug naudos, o skau- 
tams daug malonumų ir patyrimo, 

Kovas, 

Naujoj tėvynėj. 

Jau šešios savaitės kai Rapolas Platūnas kirto Brazilijos mišką. 
Saulės spindulių sukepintas, suprakaitavęs, išvarges kirto ir kirto mil- 
žinus medžius, kurie gal jau nuo pasaulio sutvėrimo nematė žmogaus, 
o išaugo ir išsišakojo taip, jog atrodė, kad jokia jėga jų nugalėti ne- 
begalės, 

= O Jezau — vaitojo retkarčiais Rapolas, bet tuoj susilaikydavo 
įr pridurdavo:; 

— Aimanuoti tai moterų dalykas, o aš juk vyras, Pats norėjau va- 
žiuoti į Ąmeriką, tartum į rojų, taigi dabar turiu dirbti, o ne aimanuoti“, 
Bet taip kalbėjo tiktai vyriškas jo pasitikėjimas savimi, o tikrumoj jo 
širdis ir sąžinė kuždėjo ką kita. Tik vakare kietas po sunkaus dienos 
darbo miegas išliuosuodavo jį nuo šios kančios, 

Įkalbėjo jam draugai, kad palikęs savo kraštą keliautų svetiman, 
kur gyvensiąs dideliuose mūriniuos namuose, kur nereikėsią vargti, nes 
ten bezdžionės už žmones dirbą, kad turėsią visko užtektinai: ir pinigų, 
ir valgio. 

Pasiėmė žmoną, tris vaikus ir išvažiavo. O toji kelionė laive... 
Tesėsi ji tris savaites ir tai buvo kančios savaitės. Zmonės sirgo ir mirė. 
Mirė kelionėje vienas ir Rapolo sūnus, kurio kūną jūrininkai įmetė į van- 
denį žuvims suėsti. Pats Rapolas pabalo, sublogo ir kelionėje nusilpo 
taip, kad paskiau jau neturėjo tiek jėgų dirbti, kaip kad dirbdavo se- 
niau. Atvažiavęs dar ilgai laukė išeiviams pastatytuose barakuose, kol 
jam buvo paženklintas 20 margų miško gabalas. Rapolas manė, kad 
padės jam dirbti žmona, bet ir ją jūros liga taip iškankino, kad 
vos gyva beliko. Gerai, kad dar padėjo motinai valgį virti 10 metų duk- 
relė Marytė. Ji atnešdavo iš miško ir šakų, ir vandens, atrasdavo ten 
ir uogų. Kartais nubėgdavo ir prie dirbančio tėvelio, o tuomet debesuo- 
tam jo veide pasirodydavo kažkas panašaus į šypseną. 

Mažąjį Antanuką kankino didieji uodai, kurie labai pamėgo jo 
minkštą kūnelį. 


— Jį man uodai sukandžios — skundėsi Platūnienė. 

— Motute, — tarė kartą Marytė—kada sugrįšime ten, kur uodų 
nėra, į mūsų grįtelę? 

— Juk mes esame savo grįtelėj — paaiškino motina. 

— Ten, ten, kur žiemą stogai sniegu apdengti — pridūrė dukrytė. 


Platūnienė nieko neatsakė. Tada dukrytė vel klausė: 

— Motule, kodėl mes niekuomet neinam į bažnyčią? —Priiminus 
bažnyčią, kurią Rapolienė lankė visą gyvenimą, kurioj buvo jos jungtu- 
vės, kurioj pakrikštyti vaikai, moteris pravirko balsu. 


— Tylėk, Maryte, — suriko — neminėk man to daugiau. Cia rei- 

„kia mirti be kunigo, čia žmogų laidoja, kaip šunį'“,—ir prisiminė savo 
sūnų įmestą į jūrą. 

— Prakeikta valanda — tarė ir nusišluostė ašaros, nes pamatė 


ateinantį savo vyrą. Ji nenorėjo savo vyrui skausmo didinti. Pripažino, 
kad vyras buvo kaltas, bet jai buvo gaila, nes jis ir taip labai kentėjo. 
Atvažiavus į Braziliją vyras kartodavo, kad jiems bus gerai, kad kas 
nori dirbti, tas visada gyventi galės, bet dabar gi viskas pasikeitė, net 
jo veide užgeso vilties spinduliai. Stovėjo vienas prieš prakeiktą mišką, 
su kuriuo pradėjo kovą ir ryžosi nugalėt, tačiau jautė, kad kasdien jis 
silpnėja, o miškas tebeošia vis dar galingas. 

| Tuo laiku prisiartino Rapolas. Buvo jis vienamarškinis, o marški- 
niai tartum iš vandens ištraukti. Prisiminė moteris tą stiprų vyrą, kokiu 
buvo Rapolas, gimtiniam krašte, kada apsivilkęs švariais marškiniais ir 
apsiavęs naujais batais kartu su ja eidavo į bažnyčią. Šis gi tik paveik- 
slas ano. 


Išaušo sekmadienis, Rapolas pasiėmęs kirvį išėjo į mišką. 
— Dieve, — tyliai pratarė žmona — reikės jau ir Dievą pamiršti, 
Iki šiol dar to nebūdavo.,, 


Vilniaus lietuviai ama- 


tininkai Trakuose, Vir- 


v . 


šuj būrelis mūsų ama- 


Yve 


tininkų prie Kestučio 


*1+ .— . . v 
pilies griuvėsių, apačioj 
keli musiškių laiveliai 
supasi  tivuliuojaučio 


Trakų ežero bangose. 


Vieną karštą dieną susirgo Marytė. Pradėjo ją krėsti drugys. Ra- 
polo akyse pasirodė išgąstis: r 

— O gal geltonasis drugys. — Žinojo, kiek karštuose kraštuose ši 
liga renka sau aukų. Sudrebėjo, nes Marytė buvo jo pirmutinė duktė. 
O kad galėtų jis kirsti tą.ligą, kaip kad kerta mišką, tai atsirastų pas 
jį dar dvigubai jėgų. Tokį vaiką atiduoti mirčiai? Bet kas daryti? Kur 
ieškoti pagalbos? Gydytojai už 20 mylių ir tai ar norėtų važiuoti mišku 
pas tolimą emigrantą. 


218 JAUNIMO DRAUJAS EE A A 7—8 Nr 


Marytė buvo raudona, lyg bijūno žiedas. 

— Mamyte — sušnabždėjo: ji. 

— Ko, vaikuti? — atsiliepė motina. 

= :Rugsštauš-pieno: 

— O kur aš gausiu, mano uogele, juk karvutės neturim. 

Kitą dieną, kada vyras kirto mišką, atbėgo pas ji žmona ir sušuko: 

— Gelbėkim savo dukrelę, juk ji mirs. Vyras atsistojo su kirviu ir 
lyg pamišęs suriko: 

— Kaip aš ją gelbėsiu, 20 mylių pas gydytoją, jam juk reikia 
mokėti, o kur tu imsi pinigų! 

— O Viešpatie, tai ko mes čia atvažiavom,—suvaitojo Platūnienė. 

— Mirti — tarė Rapolas ir toliau pradėjo kirsti mišką. 

Atėjo antras ligos etapas. Marytė pradėjo dar labiau drebėti 
karščiuoti. 

— Motute, gelbėkit mane! — šaukė drebančios jos lūpos — duo- 
kit man sniego ar ledo gabalėli. - Tuo tarpu, lyg tyčia nebuvo ne ma- 
žiausio vėjelio, o saulė negailestingai kepino. 

Marytė sunkiai sualsavusi nutilo amžinai. Motina rėkė, alpo. Pa- 
galiau, išliejusi skausmą, aprengė ją kiek galėdama gražiau, sudėjo jos 
rankutes ant krūtinėlės, atnešė iš miško gėlių, ir papuošė stingstantį 
dukrytės kūną. Aptvarkiusi nuėjo pranešti vyrui. Bet jam pranešimas 
jau buvo nereikalingas, nes tik pažiūrėjo į žmoną ir viską suprato. 

-— Tai ką, — tarė Rapolas — mirusius laidoja žemėsna, palaido- 
sim ir ją, čia žemės netruks. Reikia tik karstą padaryti. 

Ir vėl pradėjo kirsti dideli kelmą, iš kurio, matyt, norėjo daryti 
karstelį. | 

— Eik pamatuosį — liepė žmonai. 

— Pamatuosi? Ką pamatuoti? — suklykė žmona, 

Platūnas, netaręs nė žodžio, išsipiovė lazdą ir nuėjo į pirkią. Įėjo 
drąsiai, bet kada pamatė suliesėjusį ir nejudantį savo dukrelės kūnelį, 
neritmiškai suplakė Rapolo širdis, išmušė šaltas prakaitas ir krito apal- 
pęs viduryje pirkutės. 

KT ns 

Daug yra Brazilijoj žemės, bet nedaug jos reikėjo apipilti Marytės 
kūneliui. Abudu Platūnai sugrįžo palaidoję dukrytę namo, nieko vienas 
kitam netardami, nes jautė, jei kuris jų tik aštresnį žodį pakištų, tuoj 
kiltų barniai. Zmona apsigaubė skara, paėmė už rankos paskutinį vaiką. 
Antanuką ir tarė savo vyrui: 

— Sudie, einu. 

— Kur? — sušuko vyras. 

— Einu pas savuosius, savo tėviškėn. Nueisiu, jei ne krisiu ke- 
lyje, bet neleisiu čia mirti paskutiniajam savo vaikui. 

— Kvaile tu, — suryko vyras — tu badu numirsi. O kur pinigai už 
traukinį ir laivą užmokėti? 

— Eisiu elgetaudama gal -Žmonės paskutinio vaiko pasigailės. — 

-— Juk visai jėgų neturi, kaip gi tų eisi? — priešinosi vyras. 

— Vistiek eisiu, nes ir čia mirtis jau galanda savo dalgį. 

— Tai eik, suk sau sprandą. Tegul tavo -krauju pasimaitina plėš- 
rieji žvėrys. Eik, prakeikta moteriške, aš ir pats... sugebėsiu... dirbti... 

Atkakli moteriškė nepaklausė keiksmo ir sūnum vedina nu- 
žinksniavo šiaurės link. Kada jau pranyko keikiančiam ją vyrui iš akių, 

kada aplink užviešpatavo tyla, pakėlė Rapolas rankas į viršų ir vos su 
laikydamas ašaras sušuko: 

— Visi mane beviltį apleido, paliko, nors Tu, Aukiečiausis, ne- 
apleisk manęs, — ir pagriebęs kirvį nusiskubino į mišką. Atsistojo prie 
milžiniško medžio, kuris turėjo taip storą liemenį, kad dešimts vyrų, 
turbūt, nebegalėtų jo apimti, ir pradėjo jį kirsti. 

— Tu kietas — sušnibždėja įširdęs — bet ir aš kietas. 

Po kiek laiko širdis suminkštėjo. Pajuto lyg ilgėsi ir parbėgo namo. 
Metė į šalį kirvį ir nuėjo paskui žmoną. Paėjęs vos keletą varsnų, pa- 
stebėjo po krūmu gulintį kūną ir verkiantį vaiką. 

Pribėgęs nutvėrė vaiką ant rankų ir atsiklaupė prie žmonos. Jinai 
nubudo. 

—- Neimk vaiko,—prašė maldaudama, — aš su juo eisiu toliau, tik 
atsiguliau truputi pasilsėti. Paskutinis vaikas. 

— Gana jau tų kalbų, nustok, juk ir aš nesu budelis Buvau aš tau 
seniau geras, tik mūsų nelaimė išmokino mane pykti. Šis vaikas man 
irgi yra paskutinis. Nutariau ir aš grįžti namo, savo tėviškėn. Jau dau- 
giau miško nebekirsiu... 

Viena ranka paėmė Antanuką, antrą padavė žmonai. Ji atsirėmė 
vyro peties ir žiūrėjo mėlynomis akimis, tartum prašydama pasigai- 
lėjimo. Buvo karšta, it pirtyje, o kelias, lyg įdeginta skarda. Pamažu 
pradėjo keliauti. Priėję mišką pasilsėjo ir vėl leidosi toliau. 

-— Argi žinai, kur keliaunam, — pratarė Platūnienė. 

— Einu vėl ieškoti darbo, nes turiu užsidirbti kelionei pinigų. Eisiu 
į miestą, iš ten išsiųsiu laišką tėvams, gal ir jie atsiųs bent kiek kelio- 
nei. Nenoriu daugiau čia gyventi. Grįšim į tėviškę, ten ieškosiu laimės, 
ir tikiu, kad ten ją vėl rasime. A 

GENIJAI. 


Jeigu kas nors mus paklaustų, kas tai yra genijus, žmogus geni- 
jalus?2—turėtume rimtai pagalvoti, kad davus tinkamą atsakymą. Kartu 
įsitikintume, kad tai nėra visai lengvas klausimas. Visai kas kita, jeigu 
būtum paklausti, kokius mes žinom genijus. Tuomet greitai išskaičiuo- 
tumem tuos, kurie glūdi mūsų atmintyje. Išvardintum tokias praeities 
asmenybes, kurios atliko didelius, paprastam žmogui neįveikiamus, dar- 
bus ar nepaprastus žygius. 

Turime tačiau atminti, kad ne visi garsūs žmonės yra genijai. Daug 
jau buvo žmonių savo laiku garsių, bet dabar apie juos maža kas težino 
ir bemaž nieks nebemini. Tad, jei garbė nėra tas matas, kuriuo galima 
būtų genijai matuoti, turi būti kiti kokie nors ženklai, kurių pagalba 
galima būtų genijai pažinti. Mokslininkai tais klausimas jau įdomavosi 
ir priėjo tam tikrų išvadų. 

Bendrai įsigalėjo tarp mokslininku nuomonė, kad genijus yra labai 
artimas pamišėliui. Ir čia glūdi dalis tiesos. Mokslininkų nuomone ge- 
nijuje pasireiškia du elementai: inteligentiškumas ir psichopatija, kitais 
žodžiais tariant pamišimas. Jeigu mes, vokiečių mokslininko Kretšmerio 

nuomone, išstumtum iš genijalaus žmogaus sielos tą psichopatijos 
veiksnį, tai liktų tik paprastas gabus žmogus. Tiesa, to „pamišimo“ ele- 
mento neturi būti per daug, nes tuomet bus paprastas pamišėlis, o ne 
genijus. To veiksnio turi būti tiek, kad jis sugebėtų iššaukti tą dina- 
mišką akstiną. 

Tas fantastinis elementas taip paveikia, kad genijalus žmogus ne- 
gali prisilaikyti normų, išsiveržia iš jų, dirba nenumatytais būdais, bet 
tas viskas, ką genijus daro, jungiasi su kriticizmu, inteligencija, charakteriu. 

Genijų gyvenime turi didelę reikšmę erotinis veiksnys, kuris kar- 
tais prieina net prie kraštutinumo, iškrypimo. Genijalūs karo vadai da- 
žnai esti sadistai (mėgstą žmones kankinti). 

Genijus pasireiškia tik pas vyrus, o jei kartais atsiranda genijalios 
moterys, tai turi jos visus, kaip fizinius, taip ir dvasinius vyro privalumus. 
Paguosdami moteris galime pridurti, kad moterų genijus glūdi jų sūnuose. 

Tuo kartais aiškinamas jaunavedžių noras, kad pirmas vaikas būtų 
sūnus. Glūdi čia, tiesa, nesąmoningas noras, kad šeimynoj būtų bent 
vienas kandidatas į genijus. Moteris todėl negali būti genijum, nes yra 
taip susijusi su praktišku gyvenimu, kai tuo tarpu vyrai daugiau laiko 
gali skirti abstrakčioms temoms. Yra visiems žinomas dėsnis, kad geni- 
jaus negalima išauklėti, bet turi jis gimti su genijaus privalumais. 

Genijalus žmogus atsiranda tose šeimose, kurios jau atsiekė tam 
tikrą poaukštį kokioj nors srityj, pav. muzikoj, poezijoj ir t. t. Kada toj 
šeimoj atsiranda išsigimimo, dalinai psichopatijos veiksniai, tuomet 
gali toj šeimoj gimti genijus paveldėdamas savo giminės inteligenciją 
ir išsigimimo pradus, 

Genijaus gyvenimas yra labai sunkus, yra tai žmogus, kuris nie- 
kuomet nepažins asmeninės laimės, nes jo mintys nenagrinėja kasdie- 
ninių klausimų, minia jo nesupranta. Genijus kenčia visą gyvenimą, 
naivus, dažnai net minios išjuoktas, nes nesugeba gyvenimo kliūčių 
nugalėti, gyvena valandos įspūdžiais. 

Žmonės dažnai laiko jį pamišėliu, niekina, pakol ainija nenušluosto 
nuo jo užuomaršos dulkių ir nepradeda vertinti. 

Nereikia aiškinti kokią reikšmę turi genijai žmonijos kultūrai. Ge- 
nijai stumia žmoniją pirmyn. Biologinė genijaus vertė yra nedidelė. 
Dažniausiai jie esti ligoti, neišlaiko lygsvaros. 

Kiek tai motinų supdamos savo vaikus linki, kad išaugtų genijais, 
o tuo tarpu nežino, jog linki, kad vaikas visą amžių būtų nelaimingas. 
Mokslininkų nuomone dabar yra daug nelaimių ir pavojų, kurios gali 
mūsų kultūrai ir genijui pakenkti. 

Yra tai antplūdis necivilizuotų Azijos tautų. Turima čia reikalo su 
kinais, indais, dalinai ir japonais. Kitu pavojingu veiksniu yra jungimasis 
mišrių rasių. 

Trečią pavojų matome dabartinėj moteryje, kuri visose gyvenimo 
srityse nori sulygti su vyru, o ypač paskutiniais laikais įvairiose sporto 
šakose. 

Didžiausią betgi nelaime numatoma gyvenimo mechanizacijoj, indi- 
vidualizmo sunykime. Kada nyksta individualybė, nyksta ir pažanga, 
žmonių masė neieško naujų formų, bet išlaiko senąsias. 

Tokių veiksnių akyvaizdoj gali sunykti kultūra, žmonija gali grįžti 
atgal. 

Tuo tarpu žmonijos dvasios tikslu yra judėjimas, pažanga, tobu- 
lėjimas, Teisutis. 

Drąsusis vadas. 


Uogos sode baigė nokti. Anksti rytą, kada visi dar savo namuose 
saldžiai miegodavo, su didžiausiu triukšmu iš kažkur atlėkdavo pulkas 
žvirblių ir sutūpdavo ant tvoros. Linksmai čirškėdavo jie tarp savęs ir 
viena akimi vis žiūrėdavo, kame raudonuoja prinokusi uogelė. Pamatę 
raudonuojat vieną kitą uogą, tuoj nuo tvoros į krūmą, čiupt uogelę ir 
vėl atgal ant tvoros... 

— Cirik — čirik, ot kokia raudona uogaitė'... 

Kartą anksti rytą atlėkė žvirbliai sodan ir stebisi: stovi sode kaž- 
kokia baidyklė ant vienos kojos, rankos ilgiausios ir išplėstos, skrybelę 
ant galvos užsidėjęs ir žiūri... Baisu... Išsigando žvirbliai, užčirikavo visi 
kartu ir marš nuo tvoros į beržą, o paskui ant stogo. Užėmė visa beveik 
stogą ir laukia, kada tas keistas žmogus išeis iš sodo. Visi bijojo ir iš 
baimės drebėjo, tik vienas atsirado drąsesnis. 

— Cirik — čirik, aš nieko nebijau. 

Prišoko prie jo visų bailiausias žvirblis ir ėmė jį įtikinėti: 

— Jeigu jis būtų žmogus su dviem kojom, tai aš jo nebijočiau. Bet 
šito, kuris čia stovi — tik viena koja... 

— Baisu — sudejavo senė žvirblienė ir iš baimės jos visos plum 
ksnelės pasišiaušė... 

— Jeigu jis būtų žmogus su akimis, tai aš taip neišsigąsčiau — 


vėl įsikišo bailiausias, — bet šis, kuris čia sode stovi, visai neturi akių 
ir todėl negalime spręsti, katron pusėn jis Žiūri... 

— Baisu... — pakartojo visi žvirbliai... 

Čia ant stogo aš nieko nebijau — tarė bailiausias ir visi žvirbliai 


ėmė garsiai juoktis iš drąsuolio. 
— Bailiai, riktelėjo įsižeidęs drąsus žvirblelis. Pasipurtė ir nuskrido 
taip greitai, tartum jį kas būtų sviedęs nuo stogo. 


— Tai baisu... — sudejavo vėl sena žvirblienė ir iš baimės uždengė 
akis... 

Visų žvirblių apmirė širdys — vieniems iš išgąsčio kitiems iš džiau- 
gsmo. 


Pasilikę ant stogo žvirbliai vieni plūdo drąsųjį žvirblelį, kiti gynė 
ir gyrė jį, o treti nežinojo, ar peikti, ar girti, ir tylėjo. Tie kurie plūdo 
ji, neigė jo drąsų žygį: 

— Sugaus jį tas vienakojis žmogus. Tiktai kvailiai gali to nesu- 
prasti. 

O tie, kurie gynė, taip teisino: 

— Mus, žvirblius, visi laiko bailiais jeigu ta nuomonė būtų tei- 
singa, neatsirastų mūsų tarpe tokių didvyrių, kaip šis, kuris nuskrido 
nuo stogo. 

Tie, kurie visą laiką tylėjo, šitaip manė: 

— Nei jis kvailas, nei jis didvyris... 

Tuo tarpu drąsusis žvirblis atlėkęs nutūpė aukštai medyje ir žiū- 
rėjo iš viršaus į to žmogaus plačiai išskėstas rankas, kurios buvo nu- 
kreiptos aviečių krūmų link, bet atrodė tartum sustingusios, nejudomos. 

-— Ei tu, žmogau! — drąsiai sučirikavo žvirblelis ir nuskrido į že- 
mąsias beržo šakas. — Ar nemanai tu kartais, kad avietės vien tik dėl 
taves noksta?.., 

Žmogus stovjs ant vienos kojos nieko jam neatsakė ir nesijudino. 

Drąsusis žvirblelis iš beržo šakų nulėkė ant takelio ir, pasišokinė- 


damas smėly, prisiartino prie jo. 

Ei, tu, vienakoji! Ziūrėk, kaip aš tavęs nebijau... 

Tai taręs drąsus žvirblis purptelėjo nutupė ant vienakojo skrybeles. 
Jo skrybelė pakrypo. Zvirblis purptelėjo ir skrisdamas nuskynė prino- 
kusią avietę ir nulėkė su ja ant stogo. 

— Cirik — čirik, ot kokia raudona uogaitė!... 

Sukruto visi žvirbliai ant stogo; jis netik sveikas grįžo, bet dar ir 
uogelę atsinešė. Sujudo žvirbliai ir visi sučirikavo. 

Tie, kurie neigė drąsujį žvirblelį, sakė: 

— Argi verta buvo dėl vienos uogelės statyti pavojun savo gyvybė? 

Tie, kurie gynė drąsuolį, šnekučiavo: 


Čebalorių sodžiaus artistų burelis, surengęs savo padangėje nemaža lietu- 
viškų vakarų ir tuo būdu gražiai nusipelnę mūsų krašto šviesiai ateičiai. 


—-- 


— Žvirbliai niekuomet nebuvo bailiai. 

O tie, kurie nei barė, nei gyrė klausinėjo: 

Šita uogaitė, tur-būt, labai gardi? 

Ir paprašė duoti paragauti... 

— Valgykite, ragaukite. 

Ir visi žvirbliai ėmė šokinėti apie uogelę, kiekvienas norėjo para 
gauti ir čirikavo, valydami snapukus. 

— Iš tikrujų, gardi uogelė... 

=— Gerbiamiejil... duokite ir man nors truputėlį paragauti — pas 
prašė bailiausias ir, nustvėręs prarijo likučius. 

== Visi supuolė ir sulesė tavo uogelę, o tamstai taip nieko ir nebe- 
liko >> su užuojauta tarė senė žvirblienė drąsiejam žvirbleliui ir giliai 
atsidugusi pridėjo: 


6 Nr. JAUNIMO DRAUGAS 293 


— Baisu, mane net šiurpas krato pamanius, kaip ten buvo... 

Drąsusis žvirblelis pasistiepė ant savo plonučių kojelių ir metė 
paniekos žvilgsnį į visus susirinkusius. 

— Vyrai, kas su manim? — paklausė jis. 

— Visi — suriko vienu balsu žvirbliai. 

Drąsusis nulėkė pats pirmas ir tiesiog nutūpė ant vienakojo pla- 
čiosios skrybelės. O visi kiti atlėkę sutūpė aukštai berže ir žiūrėjo ištolo. 
Staiga įvyko tikrai baisus ir šiurpulingas nuotykis. Nei iš šio, nei iš to 
nukrito, tartum akmuo iš dangaus, vanagas ir sugriebė savo stipriais 
nagais drąsųjį žvirblelį. Vanagas su savo laimikiu pasikėlė į padanges 
ir dingo toli už miško... 

Nutilo visi žvirbliai iš išgąsčio. Sode pasidarė taip tyku, kad buvo 
girdėti, kaip šokinėja žiogeliai. pagalios senė žvirblienė, pertraukdama 
tylą, sudejavo: „Baisus dalykas“ ir ėmė verkti. 

— Taip visada esti vadams — jau kiek atsipeikėjęs atsiliepė bai- 
liausias ir niekas su juo nesiginčijo. 

Skrybelė gulėja ant žemės. Vienakojis žmogus dabar buvo be gal- 
vos, o vietoje kaklo kyšojo paprasčiausia medinė lazda. 

Ilgai žiūrėjo žvirbliai į sulaužytą baidyklę, įsitikinę, kad vienakojis 
žmogus dabar visai jiems nebepavojingas, nulėkė ir sutūpė į aviečių 
krūmus ėmė godžiai lesti prinokusias uogeles. Lesdami jie gyvai 
šnekučiavo apie šios dienos nuotykius ir visai nemėg'no įvertinti drą- 
sioio žvirblelio žygio. 2 

— Kvailas. Jis visai šūkavo: „Cir—čirik, aš nieko nebijau“... ir 
nesulesė nė vienos prinokusios uogaitės. 

— Aš visuomet sakiau, kad jis ne tiek drąsus, kiek kvailas... — 
kalbėjo bailiausias, lesdamas avietes — ir už tai jis dabar nubaustas... 

— Baisu — šveplavo prilesusi sena žvirblienė... 

Tiktai tie, kurie nei peikė, nei gyrė drąsiojo žvirblio, iš toliau „di- 
dvyriškai“ tylėjo ir lesė. Dabar jie dargi visai negalvojo apie tai, kad 
žuvęs žvirblelis buvo kvailas, ar drąsus... 

— Dievas su juo. Tai ne mūsų dalykas — manė jie ir, kaip galė- 
dami, stengėsi daugiau sulesti raudonųjų uogų... 

Tik retas prisisotinusių žvirblių, suprato, kad drąsuolis draugas, 
garbingai žūdamas, jiems įrodė, kad ne kiekviena baidyklė pavojinga 
ir linguodami galvas su pagarba minėji draugo didvyrišką žygį. 


Sulietuvino V. Gricius. 

ABISINIJA. 


Jau kuris laikas viso pasaulio spauda kasdien informuoja savo 
skaitytojus apie Abisinijos Italijos konflikto eigą, apie abiejų tų kraštų 
ruošą ginkluotam susirėmimui, apie kitų valstybių pastangas tą susirė- 
mimą pašalinti. 

Tolima, paslaptinga saulės išdegintoji Abisinija, šalis, kurioje krikš- 
čionių tikyba išpažįstama nuo 330 metų, bet vergija neišnaikinta net 
iki šiol, nežiūrint į Tautų Sąjungos pastangas ta kryptimi, nežiūrint ir 
neguso viešą pažadą ir, atrodo, tikrą norą tai padaryti. Šalis, kurioje 
yra nesuskaičiuojami žemės turtai, bet kuri teturi vieną vienintelį siau- 
rąjį geležinkelį, einantį iš Džibuti į sostinę Adis-Abebą; šalis, turinti 
didžiulius plotus derlingos žemės, bet kurios gyventojai gyvena skurde; 
šalis, kurios plotuose auga bananai, finikai, cukraus nendrės, vynuogės, 
apelsinai, persikai, kava, tabakas, medvilnė ir kt., bet kiti plotai — di- 
džiausios dykumos, kuriose sunku netik kariauti, bet ir, keliauti: žinan- 
tieji sąlygas tvirtina, kad italų kariuomenei, jei teks jai kariauti, teks 
pakelti neįimanomus sunkumus, kurie žiauriau už bet kokį ginklą šluos 
nepratusius prie klimato ir sąlygų žmones. 


Abisinija turi 450.000 ketv. klm. ploto su 10.000.000 gyventojų. Te- 
ritoriją sudaro grupė plokščiakalnių (nuo 7000 iki 10000 pėdų aukščio), 
išraižytų giliais slėniais. Klimatas nevienodas: žemumose karštas, aukš- 
tumose šaltas. Mineralinių turtų — geležies, anglies, vario, sieros, drus- 
kos — ištekliai milžiniški. Krašto gyventojai susidaro iš kelių semitiš- 
kos kilmės giminių, kalbančių atskiromis kalbomis. Tikyba krikščionių 
musulmonų ir žydų. Pramonė ir prekyba silpna. Politinė valstybės san- 
tvarka, nežiūrint dabartinio neguso pastangų ją moderninti, primena vi- 
duramžių feodališką santvarką. 

Su Italija Abisinija susikerta ne pirmą kartą. Pažymėtinos stam- 
besnės kovos nuo 1885 iki 1888 metų, Abisiniją valdant negusui Jonui IV, 
dėl Massovos uosto. Tada abisiniečiai karą prakišo ir Massovos uostas 
„liko italams. Jonas IV mirė 1889 metais; po jo sostą pagrobė vienas iš 
kunigaiščių Menelikas. Kilo pilietinis karas, kuriuo pasinaud -dami italai 
atkariavo iš Abisinijos didelius plotus ir privertė abisiniečius priimti 
Italijos protektoratą. Bet 1896 metais Menelikas italus sumušė, išsiva- 
davo nuo protektorato ir atsiėmė dali italų nukariautos žemės; vis dėlto 
italams tada buvo likęs Massovos uostas ir dideli teritorijos plotai. 

Tai tik keli epizodai iš Abisinijos Italijos santykių iki praeito am- 
žiaus pabaigos. X 

Kadaise Abisinija buvo didžiulė valstybė. Aukštutinio Žydrojo Nilo 
baseine, į pietus ir rytus nuo anglų Sudano esančios šalys, — dabartinė 
Abisinja, Nubija, Kordofanas, Darfuras, — sudarė senovėje didžiulę 
valstybę, tada vadintą „Etiopija, VIII ir IX amžiuose prieš Kristų valdytą 
visos negusų dinastijos, kurie buvo pagrobę net Egiptą. Dabartinė Abi- 
sinija, kitų taip pat Etiopija vadinama, tai tik dalelė buvusios milžiniš- 
kos Etiopijos. | 

jie baltieji, tik saulės sudeginti. 

Adis-Abeba — „Naujoji gėlelė“, įsikūrė milžiniškame plote, nedaug 
mažesniame už Paryžių, eukaliptinio miško viduryje, 2300—2500 metrų 
aukštumoje. Iki Meneliko Abisinijos sostinė buvo En-To-To, 3 kilometrų 
aukštumoje. Meneliko laikais iš En-To-To sostinę perkėlta į Adis-Abebą. 
Sostinė turi apie 60.000 gyventojų. 

Cia viso krašto kultūrinio gyvenimo centras. Provincijoje mokyklų 
mažai. Stambiausios, misionierių laikomos mokyklos sukoncentruotos 
sostinėje ir jas baigęs jaunimas, neguso pastangomis ir net jo asme- 
niškomis lėšomis keliauja į Europos sostines, o vyriausiai į Aleksandriją 
išeiti vidurinį ir aukštąjį mokslą. Tuos savo inteligentijos auklėjimo rei- 
kalus labai rūpestingai tvarko švietimo ministeris Blaten-Geta-Sale-Sedalu, 

Ąmarai, t. y. „valdančioji giminė“, tikrieji etiopai, visada pranašesni 
už kitas Abisinijos gimines ir tauteles, pažengė toli pirmyn. Už sostinės 
sienų tai tikri „gamtos sūnūs“, su savaimais papročiaiš — įstatymais, 
dažnai be jokių žmonėms paprastų rūbų. 

Iki šiol nėra jokių rašytų įstatymų. Visos bylos svarstomos trečiųjų 
teismo. Reikia, kad teisėją pasirinktų abi besibylinėjančios pusės. Tegu 
bus tas teisėjas nors elgeta, bet doras, sąžiningas, vyriausias iš senių — 
„Ššmargle“. Dar ir dabar galima sutikti po du retežiais sukaltus žmones; 
skolintojas ir skolininkas. Greitas teismas tokias bylas išsprendžia taip: 
tu skundies, kad jis tau negrąžina skolos. Nusprendžiu: prijungsime tavo 
skolininką prie taves, kad tu galėtum nė akimirksniui nuo saves neatleisti, 
kol atidirbs paskolintąją sumą Toks sprendimas, sako, priverčia abi 
puses labai greit geruoju susitarti. Taip dedasi net sostinėje. O toliau, 
septyniose provincijose, kurias valdo „rasai“, t. y. valdovai, galima ma- 
tyti nepaprastų papročių. 

Gallasų giminė gyvena daugiausia kalnuose, versdamiesi arklių 
auginimu ir, kaip guragai, žemdirbyste. Dykumose gyvena bastūnai — 
somaliečiai, donakaliai, aisai ir kt. Jų yra ne tik musulmonų, bet ir 
stabmeldžių. 

Vyraujančioji religija — koptų, daugiausiai etiopų išpažįstama. 
Nežiūrint kultūrų ir religijų skirtumų bei priklausomybės įvairiems ra- 
sams, visos giminės, valdovų valdovui ištikimos ir labai karingos. 


* 


Štai kokiame krašte, baobabų, finikų palmių ir bananų pavėsyje, 
saulės spindulių deginamose dykumose, energiškas negus-negesti sten- 
giasi sujungti vienybėn išsklaidytas gimines civilizacijos pagrindais ir 
apsaugoti savo valstybę nuo pasikėsinimų iš šalies. 

Šalis neturtinga, bet neturtinga laikinai. Tarpusaviai karai iždą iš- 
tuštino. Dar nepradėti eksploatuoti žemės turtai: geležis, švinas, varis, 
siera, druska ir anglis žada gerovę tik ateityje. Armija nesuvienyta, 
silpnai apginkluota. Kariuomenėje galima rasti prancūziškų, vokiškų, 
itališką šautuvų, net senoviškų rusiškų „berdankų“. Šautuvas labai bran- 
gus ir garbingas. Juos nešioja kardo vietoje aukšti valdininkai ir gene- 
rolai. Tik dalis armijos kariškai aprengta. Visi kiti kareiviai ir vietiniai 
gyventojai — baltomis kelnėmis, palaidinuke — marškiniais, ir ant vir- 
šaus — šamma, balto audeklo pala, kaip paklodė. 

Štai kokia Abisinija ketina susiremti su galinga šių dienų Italija 
ir narsiai ginti savo laisvę, kurią nuo priešistorinių laikų Ss 


Ca DE 

J. ČEKAUSKAS , 
Vasaros naktį. 


Užmigo žmonės, nuovarge skendę. 

Gamta nutilo. Suvirpo stygos 

Ir liejos tonai skausmuos pribrendę, 

Skrido padangėn, kur erdvės lygios. 
Ir mano šieloj aidėjo tonai, 
Ji džiaugės laime gamtos, ne savo, 
Kai užkerėti naktužės monai 
Snaudžiančią gamtą miegan liuliavo.. 

Melsva berybė žvaigždėm dabinta 

Spindi ir mirga lyg žiburėliais. 

Amžių gražybė! Niekad niekinta. 

Nors nyksta uolos, mainosi gėlės. 
Žiedai laukuose žemyn nusvyrę 
Laimingi supės i nakties rūką. 
Tik man Aukščiausias džiaugtis neškyrė. 
Nejaugi džiaugsmo žemėj pritrūko?... 

Nesusipratimai su vitaminais. 


(Feljetonas-) 


Andriejus Vailokas iš Šuneliškių, sugrįžęs ir kermošiaus, įstumė 
vežimą į kluoną ir atžingsniavo pirkion. Vaikai, kaip maži ožiukai, net 
kojomis trepsi, nesulaukdami tėvo: lauktuvės jiems rūpi. Andriejus 
vienam riestainį, kitam saldainį, trečiam kiškio pyrago, o žmonai sako 
šitai p: 

— Tau, Magdalena, atvežiau fikil-mikil, paskui, gausi; duok dabar 
kuo greičiausia šiltų kopūstų su vitaminais, nes valgyt labai noriu. 

Magdalena suprato, ką reiškia šilti kopūstai, taip pat suprato, kad 
vyras valgyt nori, bet apie vitaminus pirmą kart užgirdo. Sustojo, kaip 
stulpas ir styri, nežino iš kur tų vitaminų gavus. 

BRndriejus įleido ranką kišenėn ir ištraukė kalendorių. 

— Ziurėk, — sako, — kas parašyta. Va šičia riebiomis raidėmis: 
„Valgyk kuo daugiausia vitaminų!“ 

Toliau ėmė jai aiškinti, kad yra vitaminai „A“, vitaminai „B“ ir 
vitaminai „C“. Vienam valgy yra daugiau tokių vitaminų, kitame-kitokių. 
Liesiems reikia kuo daugiausia vitaminų ,„A“, nutukusiems—,,B“; mote- 
rims—,C“, vyrams—, D“, o vaikams—, E“. 


— Gerai,— sako atsipeikėjusi Magdalena — iškur gi žinai, kad yra 
valgyje vitaminai ir kad vieni „A“, kiti „B“, treti „C“. 
— Matai šitaip, — aiškino Andriejus. — Aš pats nedaug težinau, 


bet aš klausau mokytų žmonių. Jie sako, kad yra, tai ir turi būti. Jeigu 
duonoj vitaminų nebūtų, tai ir mokyčiausias nebūtų jų radęs, o kadangi 
rado tai reiškia jie yra. Ateis laikas, kad ir mes vitaminus matysime. 
Dabar reikia tikėti. Mokytas sako, kad bus saulės užtemimas tą ir tą 
dieną, tai ir būna; sako bus žemės drebėjimas, ir būna; kai pasako, 
kada kiaulių kainos pakils, taip ir pakyla. Ar ne tiesa? 

Kol Magdalena pripylė riebių karštų kopūstų, Andriejus ją visiškai 
įtikino. Statydama bliūdą ant stalo neabejojo, kad bliūdas net knibžda 
nuo kopustinių vitaminų. 

Andriejaus apetitas dar labiau pakilo, kai pamatė kopūstėlius su 
vitaminais. Taukų lašai plaukioja paviršium, kaip karoliai, net seilę varo. 
Pirštu pakreipė vieną ūsą kairėn kitą dešinėn, išsižiojo, atvežė pilną 
šaukštą ir taip sriubterėjo, kad net sušvilpė kopūstai ir pranyko. Bet tuoj 
Andriejus pastatė akis ir lyg suakmenėjo. Tik ašaros iš akių pasi- 
pylė, o pats išraudo, kaip vėžys. Niekad nesitikėjo, kad negaruodami 
kopūstai galėtų būti tokie karšti. Nuo to laiko nebeturėjo pasitikėjimo 
nei savo Magdalena, nei kopūstais, kad ir kiek būtų juose vitaminų. 

Po dviejų mėnesių ištiko Andriejų nelaimė — vėl susilaukė krikš- 
tynų. Jau ketvirta duktė. 

— Prapuoliau tokiais laikais, — pamanė Andriejus.—Bet nieko ne- 
padarysi. Reikia iškelti krikštynas žmoniškai, kad ir koks krizas. 

Papiovė meitelį, prisipirko baltosios ir dar įsakė kaimynui Jurgiui 
Meškučiui parvežti miltų pyragams. Pats prieš pat krikštynas nubėgo 
į miestelį baltos duonos ieškoti. 

Jo geras pažįstamas žydelis Šmuila pirma supirkinėjo  autus ir 
kitus skarmalus, bevažinėdamas po kaimus, o dabar įsitaisė kepyklą. 
Ant durų ištolo pamatė iškabą: „Geriausia duona su vitaminais — 
Šmuila Libermanas“. Šmuila sutiko jį kaip geriausią bičiulį, vos nepa- 
bučiavo. Atsvėrė kelis kepalus, sukrovė į maišą ir išleido kuo manda- 
giausiai. 

Krikštynų dieną priburbėjo daugybė prašytų ir neprašytų svečių. 
Prašyti svečiai gavo atsisėsti už stalo, o neprašyti turėjo stovėti prie 
durų. Kai jau svečiai buvo pasistiprinę, Andriejus atsistojo ir ėmė kalbėti: 

— Gerbiamieji, dovanokite, kad pas mane dabar išeina truputį ne 
taip, kaip turėtų būti. Mat, sunkūs laikai, krizas, o be to, va, jau ke- 
tvirta duktė. Tikra bėda. Taigi, dovanokite, o kūmą prašau piauti viską, 
kas guli ant stalo ir visiems dalyti. Ypatingai gardi balta duona, nes ji 
su vitaminais. Pats Šmuila šitaip iškepė. 

Kūmas, paėmęs peilį, perpiovė viršutinę kepalo plutą perlaužė jį 
ir pastyro, lyg liežuvį nukandęs. 

— Andriejau, eik šičia,—tarė, — pažiūrėk, gal šitai tavo vitaminas. 

Andriejus pribėgo ir kiti pakilo nuo stalo pažiūrėti, kas tie vita- 
minai. Kepalėlio pačiam viduryj įkeptas aiškiausias tarakonas ir akys 
blizga. Bet niekas nedrįso prieš Šmuilą prasižioti, nes visi žinojo, kad 
vitaminai dabar madoj, o Šmuilos duona su vitaminais. 

Tik Magdalena, išvesta tuo iš kantrybės, ėmė pulti vyrą. 

— Ar aš nesakiau, kad nereikia pas žydą pirkti. Kodėl mes, mo- 
terys, kai susivarganizavom, tai nė viena pas žydą neperkam. O jūs, 
vyrai, ar varganizuoti ar ne—vis kelmai. Ot ir pamatėm savo akimis 
vitaminą. Apsijuokinai prieš visą svietą. 

— Nusiramink, Magdute, — teisinosi Andriejus. — Vitaminas geras 
dalykas, kol jo nematai ir kai jis gerai išvirtas. Gerai daro mokyti žmo- 
nės, kad jų nerodo prastiems, kitaip nebūtų naudos nei mums nei jiems. 
Šmuila kvailas, kad paliko čielą ir su akimis. Svečiai ne kiaulės, viską 
būtų suvalgę. Ko čia burnotis. 

Nors vitaminai buvo madoj, bet Šmuilos vitaminas visiems sve- 
čiams burnas užrįšo—niekas nė kąsnelio nenurijo, nors Vailokai nešik- 
štėjo raginimų. Bailutis. 


IŠ NEPR. LIETUVOS. 


— Liepos mėn. 12 d. suėjo 15 
metų, kai Maskvoje buvo pasirašyta 
taikos sutartis tarp Lietuvos ir So- 
vietų Rusijos. Sulig tos sutarties 
Sovietų Rusija pripažino Lietuvą 
nepriklausoma valstybe jos etncgra- 
finėse sienose su sostine Vilniuje. 


Šios sukaktuvės buvo paminėtos 
Maskvoj ir Kaune. Ta proga pasa- 
kyta vienur ir kitur politinės kalbos, 
aptarta santykių palaikymo tarp tų 
dviejų valstybių reikšmė ir numa- 
tyta tolimesnis bendradarbiavimas 
ir draugingumas. 

— Rugpiūčio mėn. 11 — 17 d. 
Kaune rengiamas viso pasaulio lie- 
tuvių kongresas. Bemaž iš visų pa- 
saulio kraštų, kur tik yra lietuvių 
kolonijos, atvažiuoja atstovai. Kon- 
greso metų bus skaitoma visų sričių 
paskaitos ir surengta visa eilė pra- 
mogų: kariuomenės paradas, sporto 
šventė, spaudos ir meno paroda, 
koncertas ir kita. Be to numatoma 
visa eilė ekskursijų po Lietuvą ir 
kiti įvairumai. 

— Liepos pradžioje Kaune įvyko 
Baltijos valstybių miestų atstovų su- 
sivažiavimas, kur apsvarstyta ben- 
dri reikalai ir aplankyta ta pa- 
čia proga daug Lietuvos vietų. 

— Bemaž tuo pat metu Kaune 
įvyko Baltijos Valstybių Agronomų 
konferencija, kurioje dalyvavo 165 
agr. Sioje konferencijoje aptarta 
svarbūs bendri žemės ūkio reikalai. 

— Biržuose liepos 14 d. buvo 
sušauktas Lietuvos Kooperecijos 
Kongresas. Šis kongresas pasižy- 
mėjo dalyvių skaitlingumu, jame 
dalyvavo net 5.000 kooperatninkų. 
Iš to matosi, kad kooperacija Nepr. 
Lietuvoje jau giliai įleido šaknis. 

— Per pirmąjį šių metų pus- 

metį iš Lietuvos išvežta į užsienį 
įvairių prėkių už 74.714.C00 litų, o 
įvežta už 61.441.000 lit. Tokiu būdu 
pelnyta 13 mil. litų. 


— Liepos mėn. viduryje Londo- 
ne buvo suruošta liaudies šokių 
šventė. Šioje šokių šventėje daly- 
vavo net 16 tautų šokėja). 

Buvo nuvykę iriš Lietuvos 5 šo- 
kėjų poros; mūsų šokėjai pasižymėjo 
savųjų šokių gražumu, ypač buvo 
mėgiamas šokis „Blazdingėlė“. Lie- 
tuviai dar šoko virš programos, kaipo 
geriausia šokėjų grupė. 

— Šiemet sukanka 75 metai 
amžiaus žinomam mūsų tautos ža- 
dintojui, rašytojui, poetui ir kritikui 
pralotui A. Dambrauskui - Jakštui. 
Lietuvos visuomenė rengiasi šias 
sukaktuves iškilmingai pe mirėti. 

— Klaipėdos uoste vis didėja 
laivų judėjimas. Per šių metų pir- 
mąjį pusmetį į uostą įplaukė 600 
užsienio laivų. 

— Šiemet Nepr. Lietuvoje su- 
rengta visa eilė kongresų ir suva- 
žiavimų. 

Liepos mėnesio pradžioje Klai- 
pėdoje buvo surengta Klaipėdos 
krašto ir Žemaitijos tautinio jauni- 
mo sąskridis, kuriame dalyvavo apie 
7.000 iaunimo. Į sąskridį buvo at- 
vykęs min. pirmininkas J. Tubelis, 
švietimo ministeris prof. Tonkūnas 
ir susisiekimo ministeris inž. Stani- 
šauskas. 

Liepos mėn. 20 — 21 d. įvyko 
katalikiškos ateitininkų organizecijos 
kongresas Telšiuose. 

Kongreso metu skaityta visa eilė 
paskaitų, surengta iškilmingos eise- 
nos, sporto paradai, literatūros va- 
karai ir kiti įdomūs kultūriniai pasi- 
rodymai. Be to dar surengta ekskur- 
sija po Žemaitiją ir Lietuvos pajūrį. 
Kongrese dalyvavo keletas vyskupų. 


7-->8 Nr. 


~ eao 


IŠ LENKIJOS. 


— Š. m. liepos mèn. pirmomis 
dienomis Lenkijos užsienių renkalų 
ministeris Bekas lankėsi Berlyne ir 
tarėsi su Vokietijos ministeriais, o 
tarp kito ir su Vokietijos faktinuoju 
valdovu Hitleriu. Ta proga lenkų ir 
vokiečių spauda daug rašė apie 
draugingus abiejų valstybių santy- 
kius. Apie ką ministeris Bekas ta- 
rėsi su vokiečių vyriausybe, aiškiai 
nebuvo paskelbta. Iš vėlesnių įvy- 
kių Gdanske ir atskritai tarptauti- 
niuose santykiuose atrodo, kad mi- 
nisterio Beko apsilankymas Berlyne 
jokių apčiuopiamų vaisių nedavė, 
tai buvo tik mandagus vizitas. 


— Nuo kurio laiko tarp Lenki- 
jos ir Gdansko žymiai pablogėjo 
ekonominiai santykiai. Gdansko Se- 
natas, tur būt ne be Berlyno žinios, 
suvaržė valiutų išvežimą. Vėliau Len- 
kijos finansų ministeris paskelbė 
parėdymą, kad už visas prekes, ve- 
žamas iš Gdansko į Lenkiją, reikia 
mokėti muitas Lenkijos pusėje. 
Gdansko muitų direkcija šitame 
Lenkijos finansų ministerio parėdy- 
me įžiūrėjo politinius sumetimus ir 
iš karto prie jo neprisitaikė. Dėlto 
Lenkijos generalinis komisaras Gdan- 
ske įteikė notą, kurioje primine, 
kad Gdansko muitų direkcija turinti 
prisitaikyti prie Lenkijos finansų 
ministerio parėdymo. Dabar veda- 
mas tuo reikalu derybos ir Gdan- 
skas truputį nusileido. Reikia pažy- 
mėti, kad prieš minėtą Lenkijos fi- 
nansų ministerio parėdymą pasisakė 
beveik visa Vokietijos spauda, už- 
stodama Gdanską. Lenkijos spauda 
taip pat gyvai svarsto prasidėjusi 
konfliktą ir pareiškia, kad jei Gdan- 
skas ir toliau spirsis, tai lenkų pir- 
kliai gabenamas iš kitur prekes veš 
per Gdynę. 


— Liepos mėn. 15 dieną buvo 
paskelbtas Lenkijos Prezidento de- 
kretas apie seimo ir senato rinki- 
mus, kurie bus rugsėjo 8 d., o to 


JAUNIMO DRAUGAS 229 


-e O ———- 


paties mėnesio 20 dieną vyriausias 
rinkimų komisaras paskelbs kas bus 
išrinktas į seimą. 

Rinkimai į senatą bus padaryti 
rugsėjo 15 dieną, o to paties mėn. 
20 dieną oficialiai bus paskelbta, 
kas išrinktas į senatą. Be to, rūgsė- 
jo 27 dieną Lenkijos Prezidentas 
paskirs dalį sanatorių savo nuo- 
žiūra. 

Beveik visos opozicinės lenkų 
partijos šiuose seimo ir senato rin- 
kimuose atsisakė dalyvauti. O iš 
tautinių mažumų, tai pasisakė aiš- 
kiai tik ukrainai, kurių dalis partijų 
nutarė dalyvauti rinkimuose. Ketina 
dar dalyvauti žydai ir rusai. Gudai 
ir lietuviai spaudos žinomis, neda- 
lyvausią. 

— Lenkijos finansų ministerijos 
parėdymu nuo šio laiko panaikinti du 
priedai prie žemės mokesčio po 10°/. 
Tuo būdu žemės (gruntowy) mo- 
kestis bus sumažintas 209/5. 


Be to, rašoma, kad norima su- 
mažinti savivaldybių (podatek samo- 
rządowy) mokestį. 


Iš MŪSŲ PADANGĖS. 


Šklėriai, Gardino apskr. Vie- 
nodą ir pilką mūsų gyvenimą pa- 
įvairino netikėti svečiai. Liepos 11 
d. atkeliavo į mūsų sodžių apie 20 
svečių. Buvo tai studentės ir studen- 
tai. Apsinakvojo pas Vincą Karaciejų. 
Vakare susirinko svečių pažiūrėti vi- 


"so sodžiaus jaunimas, seni ir maži. 


Keleiviai pavakarieniavę papasakojo 
apie savo kelionę ir labai gražiei 
padainavo. Vakare įvyko skyriaus su- 
sirinkimas, kur studentai paskaitė 
įdomių paskaitų ir padeklamavo. 
Kitą dieną, anksti vėl susirinko 
jaunimas; kartu visi padainavo ir nu- 
sifotografavo Išvykstančius svečius 
palydėjom porą kilometrų. Šklėrių 
jaunimas labai dėkingas studentams, 
kad neaplenkė jų ir laukia, kada 
vėl atvyks taip malonūs svečiai. 
Vietinis. 

Svenčionys. Birželio 22 d. 
Švenčionių parapijos lietuviai vaikai 
priėmė pirmą šv. komuniją. Vaikus, 
kurių buvo arti 150, pirmajai išpažin- 
čiai paruošė p-lė E. Tunkūnaitė. Tą 
iškilmingą dieną buvo atlaikytos mi- 
šios ir pamokslas. Po pamaldų bu- 
vo suruošta „Ryto“ saiėj vaikams 
arbatėlė, kurion malonėjo atsilan- 
kyti kun. dekanas Gailiušas, dr. Ry- 
mas ir kiti veikėjai. 

Ši iškilminga diena vaikams pa- 
liko neišdildomą atmintį. 


Rugpiūčio mėn. 4 dieną Studen- 
tų Dramos Kuopelė surengė Šven- 
čionyse didelį vakarą. Buvo vaidinta 
M. Šauleniškio „Pilėnų Kunigaikštis“. 
Vaidinimas davė progos Svenčionių 
visuomenei įsitikinti, kad Studentų 
Dramos Kuopelė sugeba surengti 
tikrų meniškų kultūrinių pramogų 
ir gana sunkiose provincijos sąly- 
gose. 

Švenčioniškiai skaitlingai pasi- 
naudojo studentų vakaru, nes ne- 
maža „Ryto* draugijos salė buvo 
pilnutėlė. Po vaidinimo gražiai pa- 
žaista. 

Įvertindamos jaunų artistų gražų 
žygį „Ryto“ Draugija ir Mokytojų 
Sajunga surengė jiems kuklią arba- 
tėlę, per kurią bendrai pasidžiaugta 
mūsų teatro užuomazga. 

Tą pačią dieną Švenčionių de- 
kanas kun. Gailiušas minėjo 25 me- 
tų kunigavimo sukaktuves. 

Milž. 
„ Miežionys, Melagėnų valšč. 
Sio sodžiaus jaunimas nutarė ant 
senų kapų pastatyti kryžių-paminklą 
6!/> metrų aukščio. Darbą jau įpu- 
sėjo. Liepos 6 dieną atvyko iš Me- 
lagėnų policininkas Rudakauskas ir 
sulaikė darbą. 
„ Kryžiaus statytojams p. Adolpui 
Žemaičiui ir p. Karoliui Kuodžiui 
surašė protokolus. Miežioniečiai ti- 
kisi, kad įvairūs trūkdymai bus nu- 
galėti, o kryžius-paminklas dar šie- 
met bus baigtas. Kat. 

Naujas-Strūnaitis, Švenčio- 
nių valšč. Birželio 29 d, čia buvo 
šv. Petro atlaidai. Ta proga vietos šv. 
Kazimiero D-jos skyriaus rūpesniu 
buvo suruoštas vakaras. Vaidinta 
komedija „Vargšas Tadas“. Choras 
padainavo keletą liaudies dainų. Po 
to gausiai susirinkęs jaunimas žaidė 
tautiškus žaismus ir šokius. Vaidin- 
tojai atliko savo roles neblogai. Va- 
karas praėjo jaukioj nuotaikoj. A. 


Kalviškiai, Dūkšto valšč. Lie- 
pos 14 dieną Kalviškių skyriaus rū- 
pesčiu ir p. Maminskaitės-Jekutienės 
pagalba šiame sodžiuje buvo su- 
rengtas vakaras. Vaidino 5 veiks. 
trag.-kom. „Gudrus apgavikas“, Ar- 
tistai atliko rolės gerai ir neužvylė 
publikos, kurios buvo pilna salė. 
Vakaro programą publika pabaigė 
mūsų tautos himnu. s 

Snekutis. 


Pavaiakkė, Rodunės valšč. Lie- 
pos mėn. pradžioje įvyko šiame so- 
džiuje liūdnas įvykis.  Besimau- 
dydamas upėje paskendo vienas 
veikliausių šio sodžiaus jaunikaitis, 
uolus Sv. Kaz. D-jos skyriaus narys 
Jurgis Kaniavičius 28 metų amžiaus. 
Jurgis buvo pavyzdingas ir darbštus 
narys, ypač daug pasidarbavo šie- 
met statant skyriaus kryžių. 


Liepos 6 dieną įvyko skyriaus 
narių susirinkimas, kuriame skaitė 
paskaitas atvykę iš Vilniaus studen- 
tai p. Burokas ir p. Račinskas. Sky- 
riaus susirinkimas pagerbė mirusį 
savo narį atsistojimu ir už jo vėlę 
sugiedojo „Angelas Dievo“. 


Keleivis, 


Cebatoriai, Valkininko valšč. 
iame sodžiuje yra gana daug jau- 
nimo, kuris susibūręs prie vietinio 
v. Kazimiero D-jos skyriaus. Jau- 
nimas nestovi vietoje, bet žengia 
šviesos keliu pirmyn. Neretai suren- 
gia vakarėlių ir kitų pramogų pav. 
apie Velykas suvaidino su dideliu 

pasisekimu „Vaidilutę“. Šiam vaidi- 
nimui patys pasigamino dekoracijas 
ir vaidinimo drabužius. 

Jaunimo darbui pritaria įr jį re- 
mia ir vyresnieji ir maži. 
„Siemet įsikūrė čia ir Lietuvių 
Ukio Draugijos skyrius, prie kurio 
prisirašė bemaž viso sodžiaus ūki- 
ninkai. Ukiai čia jau išskirstyti į 
viensėdžius, todel, rūpinamasi, kiek 
galima, pavyzdingiau ūkininkauti. 

Vienanagis. 

Murmos, Kaltinėnų vals., Sven- 
čionių apskr. Mūsų sodžiaus jauni- 
mas jau supranta švJjetimosi reikalą. 
Veik visi dalyvauja vietiniam Šv. Ka- 
zimiero D-josskyriausveikime, kuriam 
sumaniai vadovauja darbštus pirmi- 
ninkas Dubarys. Skyrius dažnai daro 
susirinkimus, per kuriuos patys na- 
riai skaito paskaitas. Pirmininkas 
verčia kiekvieną narį šį tą paskaityti, 
nes paskaitą ruošiant, prelegentas 
gauna progos pats gerokai pasila- 
vinti. 

Nesenai vietinis skyrius surengė 
vien savo jėgomis vakarą, per kurį 
vaidino „Daktarą geradarį“. Vakaras 
puikiai nusisekė. Apgailėtina tik, kad 
apylinkės jaunimas neskaitlingai ja- 
me apsilankė. 

Adutiškis, Švenčionią apskr. 
Storastiijos parėdymu tremiamas iš 
pasienio juostos Adutiškio klebonas 
kun. Benediktas Krištopanis, kuris 
čia klebonavo 35 metus. Jo akyse 
ir dvasinėj globoj augo visa dabar- 
tinė Adutiškio parapijos karta, todėl 
parapijiečiai labai prisirišę prie savo 
klebono ir jo ištremimas padarys 
didelį moralinį smūgį visai parapijai. 

Kun. Krištopanis storastijos spren- 
dimą apskundė vaivadijai, iš kurios 
tikisi palankaus sprendimo. 

A Parapijietis. 

Suma - Kriokšlys, (Gardino 
apskr.). Vienas gražiausių visoje 
apylinkėje sodžių. Gražūs miškai, 
plati Vingiuojanti upė, geltėna smė- 
lys tiesiog žavi praeivį. 

Dar geriau čia atrodo lietuviškas 
gyvenimas. Jaunimas susipratęs pil- 


noje to žodžio prasmėje. Čia gra- 
žiai veikia Liet. Sv. Kazimiero D-jos 
skyrius, kuris kas savaitė daro susi- 
rinkimus. Susirinkimuose skaitomos 
įvairios paskaitos. 

Jaunimas bendrom jėgom daug 
nudirbo. Apsodino kelius medžiais, 
užtvėre Dariui ir Girėnui darželį ir 
dar turi gražių sumanymų. 

Iki šių metų čia buvo lietuviška 
„Ryto“ mokykla, bet šiemet jau už- 
daroma. Žmonės labai apgailestauja, 
ypač mažutėliai. 

Pereito mėnesio viduryj šį so- 
džių aplankė studentų ekskursija, 
kuri vietinio jaunimo buvo labai nuo- 
širžiai priimta, globota ir palydėta. 


IŠ VILNIAUS. 


Jaunieji pas įaunuosius. 
Pasibaigus mokslo metams, dalis 
Vilniaus lietuvių studentų surengė 
ekskursiją po Vilniaus kraštą. Ne- 
mažas būrys, 30 esmenų, aplankė 
pėsti Lydos, Gardino, Vilniaus-Trakų 
ir Ašmenos apskričių kai kurias vie- 
tas. Apkeliavo apie 50 sodžių be- 
lankydami ten gyvenantį jaunimą. 

Studentai ekskursantai visur bu- 
vo širdingai jaunimo priimami, o kai 
kur net vaišinami. Žodžių miesto ir 
sodžiaus jaunimas parodė vienas 
kitam daug broliško nuoširdumo. 

Dvi ekskursijos į Trakus. 
Liepos mėn. pradžioje Vil. Lietuvių 
Labdarybės Draugija surengė savo 
auklėtiniams amatininkams išvyką į 
Trakus, kur aplankę pilis ir kitas 
įdomias vietas, saloje pažaidė, išsi- 
maudė ir šiaip įdomiai praleido laiką. 

Antrą ekskursiją surengė Vil. Ljet. 
Amatininkų Draugija savo nariams 
liepos mėn. gale. Ekskursantai ap- 
lankė bažnyčią ir kitas Kęstučio ir 
Vytauto gimtinės brangias kiekvieno 
lietuvio širdžiai vietas. 

Svečiai Vilniuje. Rugpiūčio 
mėn. pradžioje atvyko Vilniun Vy- 
tauto Didžiojo Universiteto prot. M. 
Biržiška su ponia. Vilniuje žada pä- 
viešėti ilgesnį laiką. 

Liepos mėn. viešėjo Vilniuje 
Amerikos lietuvis žurnalistas ir jau- 
nas katalikiškų organlzacijų veikėjas 
K. Cekanauskas. Jis labai daug rašo 
Amerikos lietuviškuose laikraščiuose 
apie Vilniaus krašto jaunimą. 

Rugpiūčio mėn. pradžioje prava- 
žiuodama į Vieną ir Romą aplankė 
Vilnių iš Nepr. Lietuvos ekskursija, 
kuriai vadovauja M, Šalčius. Ekskur- 
santai aplankė Aušros Vartus, Gedi- 
mino pilį, katedrą ir kitas įdomias 
lietuviams vietas. 

1000 dainų. Paskutiniu me- 
tu kun. Pr. Bieliauskas užbaigė sa- 
vo kelių metų darbą. Ratnyčios 
bažnytkaimy Gardino apskrity sura- 
do jis moterėlę, kuri mokėdama 
daug ir tai melodingų liaudies dainų 
padėjo uoliam dainų rinkėjui 
baigti jo numatytą rinkinio dydį. 
Kun. Pr. Bieliauskas sakosi, šie- 
met išleisiąs savo surinktas dainų 
mslodijas su teksta's. Viso labo bu- 
sią tūkstantis iš įvairių Rytų Lietu- 
vos užkampių surankiotų dainų. 

Tai bus didelės vertės veikalas, 
kuris parodys kelią į mūsų liaudies 
sukurtą lobyną net dviejose srityse 
vienu kartu. Tenka patirti, kad visos 
dainos esančios melodingos, skam- 
bios ir turiningos. Jose glūdinti taip 
pat sili liaudies poezija. 

Seimo rinkimai. S. m. rug- 
sėjo mėn. 8 dieną bus renkamas 
naujas Lenkijos seimas, o to pačio 
mėn. 15 dieną — senatas. Teko pa- 
girsti, kad lietuviai žadą nekeisti savo 
ligšiolinio nusistatymo ir rinkimuose 
senovlškai nedalyvausią. 

Moksio metų pradžia. 
1935/6 mokslo metai visose liaudies 
ir vidurinėse mckyklose prasideda 
rugsėjo pirmomis dienomis. Tą die- 
ną bus priimami, įrašomi ir kei kur 
kvočiami stojantieji į mokyklas mo- 
kiniai. Pradedant pamokas bus atlai- 
kytos bažnyčiose pamaldos, kuriose 
dalyvaus mokiniai su savo mokyto- 
jais. 

Taip pat rugsėjo pradžioje pra- 
sideda mokslo metai ir universite- 

tuose. Tą mėnesį bus atliekama tik 
įvairūs formalumai, paskaitos gi pra- 
sidės spalių mėn. 7 dieną. 


Liaudies švietėjų kursai. 
Šio mėn. 5 dieną „Ryto“ draugija 
pradėjo skaityklų vedėjams 3 savai- 
čių nesistematinius kursus, kurie 
vyksta Vytauto Didžiojo Gimnazijoje. 

Kursuose dėšto įvairių sričių 
specialistai ir duoda lankytojams 
įvairių nurodymų, kad šie grįžę į sa- 
vo vietas dar sekmingiau galėtų 
šviesti savo tautiečius ir duoti jiem s 
reikalingų pamokymų ir patarimų. 

Baigė aukštuosius mok- 
Slus. Percitų mokslo metų gale 
baigė Vilniaus universitete studijas 
tr gavo diplomus šie lietuviai: 

Budrevičiūtė Jadvyga, studijavo 
farmacijos mokslus, Valiulis Anta- 
nas — medicinos fakultetą, Mačionis 
Augustinas — gamtos - matematikos 
mokslus (zooiogijos skyrių), ir Mar- 
tinkėnas Vincas — humanitarinių 
mokslų fakultetą (istorijos skyrių). 

„Jaunimo Draugas“ linki nau- 
jiems mokslu šarvuotiems darbinin- 
kams visokiariopos kloties. 


Parodos uždarymas. Bir- 
ž-lio mėn. 10—25 d., kaip žinome, 
buvo surengta Vytauto“ Didžiojo 
gimnazijos patalpose lietuvių liav- 
dies išdirbinių paroda, kuri buvo 
skaitlingai lankome. 

Birželio mėn. 25 dieną buvo vísi 
parodos eksponatai nufotografuoti 
ir paroda uždaryta. Paskui ekspona- 
tai buvo tvarkomi ir grąžinami jų 
savininkams. 

Tą dieną, vakare, Liet. Šv. Kazi- 
miero D-jos valdyba parodos orga- 
njzatoriams ir rengėjams surengė 
arbatėlę, kuri je dalyvavo apie 80 
asmenų. Vakarienės metu kalbėjo 
Laikinojo Viln. Liet. Komiteto pir- 
mininkas p. K. Stašys, Liet. Šv. 
Kazimiero D-jos pirm. kun. V. Taš- 
kūnas, Inleligentų klubo „Romuva“ 
pirm. J. Maceika ir kiti. Arbatėlė 
praėjo jaukioj ir nuoširdžioj nuo- 
taikoj. 


1—8 Nr. 


JAUNIMO DRAUGAS 233 


PAIT mini m I 


Pasteuro jubilejus. Liepos 
mėn. pradžioje visa prancūzų tauta 
iškilmingai minėjo reikšmingą jubi- 
liejų. Tą mėn. suėjo 50 metų, kai 
garsus prancūzų chėmikas Pasteuras 
surado skiepus nuo pasiutimo ligos. 

Ši baisi liga jau buvo žinoma 
senovėje, bet iki Pasteuro nebuvo 
priemonių pagydyti, nes nebuvo ži- 
noma ligos priežastis. 

Pasteuras pasiutimo ligą pradėjo 
tyrinėti būdamas jau 60 metų. Se 
šis metus jis dirbo su didžiausiu 
pasišventimu ir 1885 metais liepos 
6 dieną pavyko jam įskiepyti 9 me- 
tų pasiutusio šunies aprietą vaiką, 
kuris tuoj pasveiko. Kiek vėliau 
Pasteuras išgelbėjo kitą mažą pasiu- 
tusio šunies įkastą vaiką. 

Nuo to laiko Pasteuro vardas 
pagarsėjo visam pasauly. Visi pa- 
siutusių šunų aprieti buvo gabenami 
iš įvairių Prancūzijos vietų ir net iš 
užsienių. Per pusantių metų Pas- 
teuras įskiepijo nuo pasiutimo 
1726 žmones. 

Siandien jo vardo institutų yra 
kiekvienoje valstybėje. 

Pasteuro išradimas išgelbėjo gy- 
vybę tūkstančiams žmonių už ką 
žmonija šiandien tinkamai įvertino 
jo asmenybę, statydama jį pirmon 
išradėjų vieton. 

Didžiausias laikrodis. Di- 
džiausiu laikomas šv. Romualdo 
bažnyčios bokšto laikrodis Michelne. 
Pats bažnyčios bokštas yra 09 metrų 
aukštumo. Šio laikrodžio skersmuo 
yra 12 metrų. Skaitmenys yra 2 
"metrų aukštumo, o tarpai tarp jų 
3 metrų pločio. Šis laikrodis pasta- 
tytas 1527 m. Įdomus tas laikrodis 
savo varpų rinkinių, kurių iš viso 
yra 45. 

Kaip atrodis žmogus po 
100 metų? Šia tema tilpo viena- 
me prancūzų medicinos laikraštyje 


straipsnis, kuriame autorius piešia 
būsimojo žmogaus atvaizdą. 

Žmogus bus daug aukštesnis, 
negu dabartinis. Jo galva bus daug 
didesnė ir kaklas ilgesnis. Tas žmo- 
gus būsiąs beveik plikes. Vyrai bū- 
sią visai pliki, o moterys turėsią tik 
kelius plaukelius ant galvos. 

Moterys suvyrėsiančios dėl jų 
smagenų pasikeitimo. Žmonės turė- 
sią tokį išsivysčiusį protą, kad mūsų 
akimis žiūrint, jie būsią genijai. 

monės bus daug gražesni. Dan- 
tys sumažės nuo maisto pasikeitimo, 
nes tada vietoj maisto bus tam tikri 
proškai, kurie pasotinsią Žmogaus 
alkį. 

Garo ir elektros amžiai. 
Pereit4 šimtmetį Žmonės mėgdavo 
vadinti „garo amžium“. Mat, į gari- 
nę mašiną buvo žiūrima kaipo į di- 
džiausią Žmogaus proto išradimą. 
Garinės mašinos varė traukinius, 
didžiausius laivus, milžiniškes dirb- 
tuves, 

Garinę mašiną pirmas išrado 
prancūzas Papan, gimęs 1647 me- 
tais. Jis buvo paprastas darbininkas. 
Vieną kartą, virdamas sau valgį, 
puodą uždėjo dugnu ir prispaudė 
akmeniu, kad viralas nebėgtų. Bet, 
vanden'ui įkaitus, garas pakeldavo 
dugną, nors ir labai apsunkintą. Jis 
čia pamatė jėgos šaltinį, kurį su- 
manė užkinkyti darban. Bet būda- 
mas beturtis, ilgai vargo, kol surado 
žmogų, kurs padėjo jam padaryli 
pirmą garinę mašiną. Po ilgo basty- 
mosi Papan atkeliavo Vokietijon, 
Vestfalijon ir tik čia surado žmogų, 
kurs jam davė lėšų pagaminti pirmą 
garinęmašiną. Jis tą mašiną pritaisė 
nedideliam laivui varyti ir 1707 me- 
tais pradėjo važinėti upe Fulda. 
Žmonės, pamatę,kaip laivas pats 
plaukė su dideliu triukšmu, leisda- 
mas dūmus ir ugnį, įtarė Pananą 

turint santykių su pikta dvasia ir 
dirbant jos pagalba Tamsi, prieta- 
ringa minia, nieko panašaus nema- 
čiusi, užpuolė Papano laivą sudaužė 
jį į šipulius, jį patį būtų sudeginusi 
ant laužo, jeigu Papanui nebūtų pa- 
vykę, pabėgti. Jis pabėgo Anglijon 
ir čia ieškojo, kas jam padėtų 
vėl įsitaisyti naują garinę mašiną. 
Bet nesurado. Visi jį laikė pamišė- 
liu. Papan mirė skurde, nepadir- 
bęs antros garinės mašinos 1710 
metais. 


Tiktai daug metų vėliau anglas 
Džemsas Uatas, ar tai sužinojęs iš 
kur apie Papano paslaptį, ar pats 
sugalvojęs, 1765 m. pastatė garinę 
mašiną maždaug panašią, kaip ji 
šiandie yra, tik, žinoma, netokią to- 
bulą. Uato garinė mašina pradėta 
vartoti visokiems reikalams ir tokiu 
būdu atsirado garo amžius. 


Mūsų gyvenamą laikotarpį nori- 
ma vadinti elektros amžium, nes 
elektrą norima užkinkyti visiemš 
darbams. Elektra turi tą gerą priva- 
lumą, kad ji veža didžiausius trau- 
kinius, suka siuvamas mašinas ir net 
judina mažytes mašinėles plaukams 
kirpti, labai tobulai varo laikrodžius, 
perduoda labai gražiai žmogaus bal- 
są, muziką ir visokius garsus ant 
daug tūkstančių kilometrų, nešioja 
žinias, šildo butus, verda valgį, svie- 
čia ir atlieka daugybę kitų darbų. 
Elektra netgi gydo žmones. Ameri- 
koj elektra žudoma nusikaltėlius. 


Siandien jau bandoma daryti 
prietaisus, kuriais elektros pagalba, 
panašiai kaip radio, galima matyti 
kas darosi labai toli. Taigi mūsų 
amžius turi daug daugiau pamato 
vadintis elektros amžium, negu pe- 
reitasis — garo amžium. 


Oazės. Dažnai tenka skaityti 
laikraščiuose ir knygose, kad Sacha- 
roj ir kitur dideliuose tyruose yra 
vietų, kur auga palmės, trykšta tyro 
vandens šaltiniai, auga žolė. Tokios 
vietos, oazėmis vadinamos, dažnai 

būna apgyventos. Be to, jose randa 
prieglobstį ir poilsį karavanai, kurie 
su prekėmis ir kitais tikslais ištisas 
savaites ir mėnesius keliauja per 
saulės įkaitintas smėlio jūras, dažnai 
kęsdami alkį ir troškulį. 

Daug oazių yra Sach3aros tyruo- 
se, kurie užima didelę šiaurės Afri- 
kos dalį. Jeigu. Sacharos tyruose 
oazių nebūtų, tai keliauti per juos 
būtų visai neįmanoma. 


Skaitytojai daug yra girdėję apie 
oazes, bet, manau, mažai kas turi 
supratimą apie jų didumą. Daugelis 
mano, kad oazės yra nedidelės, žole 
ir medžiais apaugusios salelės pla- 
čioje smėlio jūroje. Iš tikrųjų taip 
nėra. Rytinėje Sacharos daly vadi- 
namuose Libijos tyruose, kurių dalis 
priklauso italams, yra oazių, užiman- 
čių didelius žemės plotus. Taip, 
Lybijos tyruose, netoli Egipto rube- 
žiaus, yra Kufros oazė, kuri užima 
55.000 kvadratinių kilometrų plotą, 
tai yra maždaug tokio didumo kaip 
Lietuva. Toje oazėje gyvena labai 
karinga arabų tautelė Senusi, kuri 
ilgą laiką nepasidavė italams. Kutros 
oazė kartu su Tripolitanija ir Lybi- 
jos tyrų dalimi teko Italijai po karo 
su turkais, kuris įvyko prieš pat di- 
diji karą, 1913 metais. Ilgą laiką 
tyruose gyveną arabai priešinosi 
italų valdžiai ir tik nesenai italų 
kariuomenės ekspedicijei pavyko po 
didelių žygių nugalėti neramius ara- 
bus ir paimti svarbiausią jų atramos 
punktą — Kufros oazę. Nežiūrint 
šitų Žygių, visi tyrų gyventojai toli 
gražu nėra nuraminti ir suvaldyti. 
Net pastovių sienų tuose kraštuose 
visai nėra. Žemėlapiuose sienos ty- 
ruose žymimos tiesiomis linijomis. 


Šunvotės. Šunvotės ima kilti 
tada, kai šunvočių bakterijos prasi- 
skverbia į odos gilumą, —į poodines 
taukines liaukeles. Šunvotės dažniau- 
sia kyla tcse vietose, kur odą brū- 
žina šiurkščios rūbų dalys: ant kaklo 
nuo kietų apikaklių apie liemenį nuo 
brūžinimo diržu ir t. t. 

Iš šunvočių gali kilti ir blogesnių 
ligų. Kai kada atsitinka kraujo užnuo- 
dinimas ir ligonis gali net numirti. 
Ypač pavojingos šunvotės ant veido. 

Pradėjus kilti šunvotei, reikia taip 
elgtis. Pašalinti kietų ir nešvarių 
rūbų brūžinimus. Sunvotę aprįšti 
švariu šydu, ar švarių marškoniu 
skarulėliu. Kad šunvotę greičiau 


prisuktų, dėti ant jos skarulėlį, sto- | 


rai apteptą ichtioliaus tepalu. Ich- 
tioliaus tepalą pirkti aptiekoj. Taip 
pat galima dėti kompresus 39/4 
Buro vandens arsodo vandens (į pu- 
sę stiklinės virto vandens įdėti ku- 
piną arbatini šaukštuką sodos). Da- 
botis nušalimo; kylančią šunvotę 
neužgauti, nespaudyti. Sunvotė turi 
ramiai išpūliuoti ir jos kamštis su 
laiku patsai lengvai atsidalys. 

Kai šunvotės nesiliauja kilusios, 
tai pagerti šviežių alinių mielių. 
Gerti 2 kart po arbatinį šaukštuką, 
1 — 2 savaites laiko. Vaistinėse 
galima gauti mielių preparatą cero- 
liną. 

Paukščiai palaiko Žmoni- 
jos gyvybę. Ne visi vienodai 
vertina paukščius. Vieni mėgsta juos, 
padaro jiems skrynutes, žiemą mai- 
tina, kiti gi naikina juos, mušdami 
jų kiaušinius ir naikindami lizdus. 

Pasirodo, kad paukščiai reikia 
netik mylėti, bet ieškoti visų prie- 
monių, kad paukščių būta kuo dau- 
giausia nes be jų po 10 metų išmirtų 
žmonės. Jei paukščių būta maža, 
nebūtų kam naikinti vabždžiai. 
Vabždžių prisiveistų tiek daug, kad 
jie išnaikintų visus javus ir žmonija 
turėtų mirti badu. Vabždžiai išnai- 
kinti įvairiais nuodais yra sunku, 
ir net neįmanoma. 

Tad, matydami paukščių naudin- 
gumą, nenaikinkim jų, o tinkamai 
globokim ir maitinkim. 

Šis tas apie žuvis. Nuo se- 
niausiųlaikų žuvis yra vertinama lygiai 
su mėsa kaipo naudingas ir maistin- 
gas valgis. Žuvis vartojo maistui 
seniausios tautos, ypač mėgo jas 

graikai ir romėnai. Vėlesniais laikais, 
viduramžiais, kada buvo daug pas- 
nikaujama, žuvis turėjo dar didesnės 
reikšmės. 

Nenustojo ji vertės ir mūsų lai- 
kais. Daug žmonių, gyvenančių pa- 
jūrose, verčiasi vien žukle. Ne tik 
paskiri žmonės turi pelno iš žuvų, 
bet ir valstybės pelnijasi iš jų mili- 
jonus. Apskaitliuota, kad žmonija 
per metus pelnijasi iš žuvų 2 mili- 
jardu, Iš tos sumos Šiaurės Ameri- 
kai tenka 500 milijonų, Skandinavi- 
jai 400 mil. Anglilijai 300, Prancū- 
zijai 110, Rusijai 100 milijonų. 

Londono miesto gyventojai per 
metus suvalgo žuvų 90 milijonų kg., 
o Paryžius 30 mil. kg. 

Nežiūrint, kad tiek daug Žuvų 
kasmet svgaunama skaičius jų ne- 
mažėja, nes jos begalo veislios. 
Silkė pav., sudeda 36.000 kiauši- 
nėlių, stinka 38.000, lynas 383.C00, 
karpis 342.000, ešerys 992.000, o 
kitos žuvis dar daugiau. 

Dauguma žuvų pagaunama jūro- 
se: Šiaurės ašygalyje ir Norvegijos 
pakraščiuose, kai tuo tarpu Genuos 
įlankoj žuvų visai nėra. 

Čigonų papročiai. Čigonų 
įstatymai griežtai draudžia kabinti 
moterų rūbus vežimuose, kur gyve- 
na čigonų šeimynos. 

Čigonas, kuris palies pakabinius 
moteriškus rūbus ranka ar galva 
skaitoma ne tekusiu garbės. Cigonė 
laikoma begarbės, jei pamato ją vy- 
ras vienmerškinę. Moteris negali 
gimdyti vežime, jei kada nors pasi- 
taiko, čigonas naikina visą vežimą. 
Tuoj gimusiam vaikui duodama vy- 
no, alaus ir net degtinės, tuo tarpu 
ne kada neduodama „čiulpikas“. 
Krikšto tėvais paprastai kviečia ne 
čigonus, nes tikisi nuo krikšto tėvo 
gauti dovanų. Būna atsitikimų, kad 
tą patį vaiką krikštija du ar tris 
kartus, kad tik gavus daugiau do- 
vanų. Sodžiuje, kuriame krikštijo 
vaiką, čigonams negalima nei vogti 
nei burti, nes ištiktų juos neleimė. 

Čigonai turi savo slaptą raštą, 
kuriuo iškeliaudami duoda įvairių 
informacijų kitai draugijai. 

Vežimas, kuriame mirė čigonas, 
deginamas, o šeimyna perka kitą ir 
gausiai jį „laisto“ degtine, žinoma, 
daugiau savo liežuvius nesu vežimą. 

Italai išrado naują moto- 
rą. Italų inžinierius Gionavini Andri 
išrado motorą, kurio veikimui nerei- 
kia nei benzino, nei žibalo, nei kitų 
iki tol motorus variusių skysčių. 
Jo motorą varo saulės šviesos ener- 
gija. 

Naujas orlaivių medžio- 
tojas. Mūsų amžiuje technika mil- 
žiniškais žingsniais žengia pirmyn. 
Prieita prie to, kad milžiniški orlai- 
viai skraido padangėmis tyliai, be 
jokio ūžimo. Buvo pavojaus, kad 
kilus karui tokie orlaiviai gali už- 
pulti išnetyčių ir sunaikinti saugo- 
mas vietas. Bet surasta apsigynimas 
ir nuo tyliųjų orlaivių. Vienas Ame- 
rikos inž. Hixan pagamino aparatą 
kurio pagalba galima bus surasti 
orlaivius esančius net 1200 kil. nuo- 
toly. 5į aparatą dabar tiria Anglijos 
ir Amerikos ministerijos. 

Apie žuviena. Žuvies mėsa 
beveik tiek pat maistinga, kaip gy- 
vulių mėsa. Žuvienoje yra visos tos 
maistingos dalys, kaip ir šiaip mė- 
soje. Nerjebia žuvieną viduriai leng- 
viau virškina, negu gyvulinę mėsą. 
Papiautos ar užmuštos žuvies mėsa 
geresnė, negu užtroškintos. Žuvies 
mėsa galima virti tuojau papiovus; 
jai pastovėjimas arba nokinimas nė- 
ra reikalingas. 

Negyvoje žuvyje greitai ima vei- 
stis puvimo bakterijos ir pasigamina 
puvimo nuodai—ptomainai, kuriais 
galima sunkiai apsinuodinti ir nu- 
mirti. 

Jei perkama negyva žuvis, tai 
reikia žiūrėti, kad žuvies akys būtų 
skaidrios, blizgančios, kad jos pa- 
žandės būtų raudonos. Žuvis išpu- 
tusi, plačiai išsižiojusi, su drumzli- 
nomis akimis ir nublankusiomis pa- 

žandėmis, jau yra seniai negyva ir 
valgyti ją pavojinga. 


Rinkose kiti pirkliai senai nud- 
vėsusių žuvų pažandes nudažo rau- 
donais dažais ir parduoda kaip švie- 
žias Žuvis. Pabraukus pirštu, ar bal- 
tu skudurėliu per nudažytas pažan- 
des; tuoj galima pažinti nudažymą, 
nes skarelė ar pirštas tuoj nusida- 
žo. Be to į statines, kur laiko par- 
davimui gyvas žuvis, prideda už- 
troškusių senų žuvų, paskui įleidžia 
keletą gyvų žuvų, kad šios plauky- 
damos judintų negyvąsias žuvis, O 
žmonėms prikalba, kad žuvys tik 
ką užtroško ir parduoda kaip švie- 
žias žuvis. 

Kai kurių žuvų mėsoje (lydekos, 
forelės ir kt.) būna plačiojo kirmi- 
no arba plačiojo soliterio gemalai 
(finos). Jei pavalgyti pusžalės to- 
kios nesveikos žuvies, tai galima 
apsikrėsti tais parazitais. Tada žmo- 
gaus žarnose išauga platusis kas- 
pinuotis, kuris būna nuo 6 iki 10 
metrų ilgio. Sitas kirminas žmogų 
labai prikamuoja, kartais sukelia 
mažakraujystę. 


Tinkamiausia valgyti šviežią žuvį 
ar šviežiai rūkytą. Sūdyta žuvis, kaip 
silkė ir kitos žuvys jau yra sunkes- 
nis valgis. Žuvų konservai dėžėse 
taip pat turėtų būti labai geri. Bet 
pirkliai juos gali lengvai talsifikuoti, 
Pavyzdžiui, vieton. žuvelių sardinų, 
dažnai į dėžes prideda silkių uode- 
gaičių, o užpila tas žuvytes ne pra- 
vanso alyva, bet pigiais riebalais, 
pagamintais iš naftos ar kitų me- 
džiagų. Be to įkonservuojamas Žuvis 
kartais deda boroir salicilo rūkšties. 

Žuvų ikrai yra žuvų kiaušinėliai; 
jie labai maistingi, tik pas mus la- 
bai brangūs. 

Vėžiai nešvarūs sutvėrimai. Už- 
troškusiuose vėžiuose labai greit 
atsiranda nuodų ir tada juos valgyti 
pavojinga. 

Kaip auga miestai. Pasku- 
tiniais dešimtmečiais, ypač po pa- 

saulinio karo, pastebėtas žmonių 
palinkimas apsigyventi tirščiau ap- 
gyventuose centruose. Dėl to ir 
miestai nuo šio šimtmečio pradžios 
labai sparčiai augo. Taip, prieš 35 
metus, 1900 metais, vis“ me pasauly 
buvo tik 11 miestų, kurių gyvento- 
jų skaičius viršijo milijoną; 1910 
metais tokių miestų buvo 13, 19 O 
metais — 19, o dabar jau yra 27 
miestai, kurių gyventojų skaičius pa- 
siekė arba perviršijo mlijoną Vi- 
suose šiuose milijoniniuose miestuc- 
se gyvena bemaž 53 milijonai 
žmonių. 

1509 metais Afrika, Pietų Ame- 
rika ir Australija neturėjo nė vieno 
milijoninio miesto, o dabar Afrika 
turi vieną — Egipto sostinę Kairo, 
Australija—vieną — Sidnejų ir Pietų 
Amerika—du milijoninius miestus — 
Brazilijos sostinę Rio de Zaneiro 
ir Argentinos sostinę Buenos Aire- 
są. Azijoj 1900 metais buvo tik du 
milijoniniai miestai — Japonijos sos- 
tinė Tokio ir Kinijos sostinė Peki- 
nas, O šiandien jų yra jau 8, bū- 
tent: Pekinas, Šanchajus, Kantonas 
ir Hankau (Kinijoj), Tokio, Ossaka 
ir Jokohama (Japonijoj) ir Kalkuta 
(Indijoj). 

Europoj milijoninių miestų skai- 
čius per paskutinius 30 metų padi- 
dėjo nuo 6 iki 11, būtent: Londo- 
nas, Paryžius, Berlynas, Viena, Mask- 
va, Leningradas, Hamburgas, Kon- 
stantinopo'is, Marselis Varšuva ir 
Budapeštas. Be to, yra visa eilė 
didmiesčių, kuriems iki milijono gy- 
ventojų nedaug tetrūksta, kaip Buka- 
restas, Ūlasgovas ir daug kitų. Siau- 
rės Amerikoj yra 6 milijoniniai mie- 
stai: Naujorkas, Cikago, Filadelfija, 
San Francisko, Los Angeles ir Bo- 
stonas. 

Pažymėtina, kad Europos did- 
miesčiai paskutiniu leiku neauga taip 
sparčiai, kaip kitų pasaulio dalių 
miestai. Taip, Londone, Paryžiuj ar 
Berlyne gyventojų skaičius beveik 
nesikeičia, tuo tarpu Ossaka, Sidney 
ir Buenos Aires padidėjo dvigubai, 

Šanchajus — trigubai, o Los Ange- 
les—net 12 kartų. Rekordą šiuo at- 
žvilgiu pasiekė Los Angeles, Siau- 
rės Amerikoj, išaugęs tikrai ameri- 
kletišku greitumu. 1900 metais tas 
miestas turėjo 100 tūkstančių gy- 
ventojų, 1920 m. — 5717 tūkst. o 
šiandien jau arti pusantro milijono. 


Varlės - prietelės. 
nuo Azijos yra didelė, olandų 
valdoma sela Java. Fai čia euro- 
piečiai apsigyveno, žiurkių visiškai 
nebuvo. Pradėjus lankytis laivams, 
iš laivų salon pakliuvo žiurkių. Jos 
čia labai greit įsiveisė ir darė gy- 
ventojamš daug žalos. 


Į pietus 


Kaž kas paterė javiečiams atsi- 
gabenti iš Indijos laukinių šuniukų, 
vadinamų „mungo“. Sitie š nys ne- 
didel o ūgio (kaip taksai) ləbai nai- 
kina žiurkes. Mungo greit įsiveisė 
ir žiurkės pradėjo nykti. Neužilgo 
Mungo naujoj vietoj prisivaisė labai 
daug, o žiurkės visiškai išnyko. Ne- 
tekę žiurkių laukiniai šuniukai pra- 
dėjo gaudyti paukščius, naikinti drie- 
žus ir varles. Driežems ir varlėms 
išnykus, prisiveisė begalės visokių 
vabzdžių, kirmelių. 

Javiečių sodus, daržus ir laukus 
apnyko begalės kenksmingų vabz- 
džių bei kirmėlių ir pradėjo viską 
naikinti. Visos pastangos kovoti su 
vabzdžiais nieko gero nedavė. 


Dabar tik pametė javiečiai, kokių 
nesuskaitomų nuostolių pridarė 
jiems tariamas draugas — mungo. 
Taigi javiečiai nutarė išnaikinti 
mungo ir užveisti vėl paukščių, var- 
lių, driežų. Bet, žinoina, tai lengviau 
nutarti, negu įvykdyti. Persekioje mas 
mungo labai išgudrėjo ir išnaikinti 
juos labai sunku. Mungo pasidarė 
rimčiausias valstybinis klausimas. 
Javos vsldžia laužo galvą, koklu čia 
būdu geriau išnaikinti prakeiktus 
šuniukus, 

Taigi pasirodo, kad nemėgiami 
driežai ir varlės ištikrųjų yra dideli 
žmonių draugai, 

Anglų turtuolis didžiavosi 
turįs 16 ąžuolų, puošančių jo so- 
dą, kurie tikrai buvo gražūs savo 
didingumu ir įdomiu susodinimu. 
Jie buvo pasodinti taip, kad su- 
darė 12 eilių po 4 kiekvienoj 
eilėj (kaip parodyta brėžinyj). 

Anglo kaimynystėje apsigy- 
veno turtingas amerikietis. Jis pa- 
norėjo turėti taip pat panašius 
ąžuolus, bet iškur imti, negi išaugs 
taip greit? 


Žinodamas, kad jo amžius bus par trumpas, kol sulauks didelių ąžuolų, 
pasodino jaunus, pasididžiuodamas nors tuo, kad 16 jo ąžuoliukų taip buvo 
susodinti, jog sudarė 15 eilių po 4 kiekvienoje eilėje. 

Kaip amerikietis buvo pasodinęs ąžuoliukus? - 


A. B. 3 t. 


2. Uždavinys. Labai daug protėvių. 


Kiekvienas žmogus turi tėvą ir motiną, 2 bobutes ir 2 dieduku, ir t. t. 
Galima priimti, kad kiekvienam šimtmetyje gimsta trys kartos. Mūsų die- 
dukų tėvai prieš 100 metų buvo mūsų amžiaus, kitaip sakant, ikiekvienas 
mūsų prieš 100 metų rastų 8 savo protėvius, prieš 200 metų rastų 8 kart 
daugiau, vadinasi 64 = (8 X 8 arba 8*), prieš 300 metų rastų 8? ir t. t., 
pagaliau prieš 1900 metų kiekvienas mūsų turėjo 8'* protėvių, t. y. apie 
144000 bilijonų. Tačiau tiek žmonių jokiu būdu negalėjo sutilpti žemėje, 
nes jeigu mes sustatysime tiek Žmonių vieną šalia kito, tai jie užims visą 
sausažemį ir jūros paviršių ir tai 2 —3 protėviams reikėtų stovėti ant vieno 


kvadratinio decimetro. 
Kaip tą išaiškinti? 


is, ASM 

3. Uždavinys. 


Reikia įrašyti į neužimtus 
langelius raides. Gausime šešius 
žodžius, kurių reikšmės tokios: 

1. Pasaulio dalis. 2. Moters 
vardas. 3. Ligos pavadinimas. 
4. Veiksmažodžio esamasis laikas. 
5. Katalikiškos tautos pavadini- 
mas. 6. Daržovė. 


T. Norkūnaitė 2 t, 


4. Uždavinys. 


Trys miesto laikrodžiai vienais metais pietų laiku išmušė kartu 12 
valandą. Tiktai vienas laikrodis eina gerai. Antras skuba 10 minučių kas- 
dieną, o trečias vėlinasi kasdieną 12 minučių. Po kelių dienų šitie laikro- 
džiai vėl kartu išmuš 12 valandą? 

Jonas 2 t. 


5. Uždavinys. 


Vienuolika studentų, atkeliavę į sodžių, pasiprašė nakvynės. Kaimiečiai 
surinko jiems 10 lovų. Kokiu būdu jie turėjo sugulti, kad kiekvienas jų mie- 
gojo atskirai ir visi lovose? k 

D ZŽi2251: 


6. Uždavinys. 


Pamėginkite įrašyti Į 4 langelius žodį „duktė“ 
taip, kad kiekvienam langelyj būtų viena raidė 
V. Ankėnaitė 2 t. 


?. Mislės, 


a) Už balto miškelio talalojus loja. 
M. Molis 1 t. 

b) Du skerdžiai milijoną avjų gano. 
J. Katauskas 1 t. 


Ko čia juoktis? 


— Ar kaltinamasis prisipažisti, —klau- 
sia teisėjas — kad Bertulių krautuvėje 
vogei! 

— Nu, ponas teisėjau, nebuvo tai v>- 
gystė, nes lange buvo parašyta didelėmis 
raidėmis: „Naudokitės proga“. 


OJO 


Banko direktorius ilgai ginčijosi su 
savo buhalteriu, pagaliau klausia j: 

— Ar tamsta esi direktorium, ar aš? 

— Ne, aš neesu, tamsta direktorius. 

— Tai kam, tamsta, tokias kvailybės 
kalbi? 


OJO) 


Redaktorius labai įsigilinęs kažką rašė 
savo kambary, Įbėgęs tarnas su džiaugsmu 
šaukia: 

— Ponas redaktoriau, saulė šildo, pē- 
vasaris atėjo! 

— Pasakyk, kad ateitų ryt, 
die neturiu lziko priimti. 


nes Šian- 


OJO) 


—- Juozeli, ar tu iškirpai iš laikraščio 
straipsnį „Kaip išgyventi šimtą metų“ — 
klausia Žmona vyrą. 

— Taip, brangioji, mat, nenorėjau, kad 
jl perskaitytų tavo motutė. 


oe 


— Kan tu taip, brangioji, pudrinies?— 
klausia vyras žmoną. 

— A“, mat, šiandien einu į tokią drau- 
g ją, kur daug reiks raudonuoti. 


©9 


— Aš nesimaudysiu, nes pro langą 
žiūri vištos, —skundžiasi mergytė. 

— Kvaila esi, kas gi vištų gėdinasi. 

— Bet, mamyte, ten ir gaidys tur- 
būt yra. | 


Redaktorius ir leidėjas Antanas Juknevičius. 

Per geografijos pamoką klausia moky- 
tojast 

— Kas žino, kurioj vietoj yra Madera? 

Ilgai nelaukęs atsako Petras, pirklio 
sūnus. 

— Mūsų krautuvėj, trečiojoj lentynoj, 
dešinėj nuo durų, ponas mokytojau. 

Pasirodo jis turėjęs galvoj vyną „Ma- 
dera“. 


(OJO) 


— Sudie, broliuk, skubu namo, nes 
tar. ailė iščjo, o žmona pasiliko namie. 

— Sudic, sudie, ir aš skubu, nes mano 
Žmona išėjo, o tarnaitė liko namic. 


03 


— Zinai, Tamste, šį mėnesį ištikrųjų 
negalėsiu nė kiek skolos grąžinti. 

— Bijok Dievo, juk taip pat tu sakei 
ir pereitą mėnesį. 

— Tai, mat, aš branginu savo žodį ir 
visada, ką tik pasižadu, ištesiu. 


(OJO) 


— Sakyk kas laimingesnis, ar tas, ku- 
ris turi septynius tūkstančius dolerių, ar 
tas, kuris turi septynias dukteris! 

— Antrasis! 

— Kodėl! 

— Turįs septynius tūkstančius dolerių 
vis dar nori daugiau, o turįs septynias duk- 
teris dauginu jų nebenori. 


OZO) 


— Kodėl ncvedei panelės Marytės? 
— Todėl, kad jos kalboje yra trūkumų. 
— Ar ji mykčioja? 

— Ne, bet ji negali ištarti „taip“. 


03 
— Kaip tau negėda elgetaut, cr tu 
neturi sveikų rankų? 
— Matai, Tamsta, kai tik aš savom 


„ rankom pracedu darbą, tuoj kalėjiman so- 


dina. 
OD 


— Atrodo, kad esi šaunus berniukas, 
turbūt gerą vietą užimi mokykloje? 
— Taip, gerą, nes sėdžiu prie pat pe- 
čiaus. 
603 


— Ar negalėtum greičiau apsirengti? — 
klausia vyras žmoną. 

—- Geriau tylėtum, 
ištisas dvi valandas. 


aš ir taip skubu 


„RUCH“ spaustuvė Vilniuje. 


